Copyright: Pázmány Péter Elektronikus Könyvtár


Címoldal
		Szerkesztette: Arató László Írták: Arató László Aczél László atya Csermely László Forgács Istvánné Koltai András Orosz Ferenc Roszmusz András + Kozma György S.J. Tartalomjegyzék


A könyv a táborozó cserkészek -- 10 törvényt figyelembe vevô -- reggeli

és esti közös imáihoz, valamint a tábornyitó és -záró szertartásokhoz

nyújt hasznos segítséget. Továbbá tartalmazza a lelkipásztorok által

végezhetô tábori áldásokat.

REGGELI ÉS ESTI IMÁK

A CSERKÉSZTÁBORBAN

MÁRTON ÁRON KIADÓ

Uram, jó hogy itt vagyunk!

Ha akarod, építsünk három sátrat.

Péter szavai közben... szózat hallatszott:

Ez az én szeretett Fiam..., Ôt hallgassátok!

(vö. Mt 17,4-5)

Reggeli és esti imák a cserkésztáborban

Szerkesztette:

Arató László

Írták:

Arató László

Aczél László atya

Csermely László

Forgács Istvánné

Koltai András

Orosz Ferenc

Roszmusz András

+ Kozma György S.J.

Elsô kiadás: Budapest-Gödöllô, 1993.

Második, javított kiadás: Budapest, 1995.

Az elsô kiadást lektorálta:

Csermely László

A második módosított és bôvített kiadást lektorálta:

Arató László és Koltai András

MÁRTON ÁRON KIADÓ

A Magyar Katolikus Püspöki Kar

Országos Lelkipásztori Intézet kiadója

1035 Budapest, Kórház u. 37.

Felelôs kiadó:

Arató László

Szedte, tördelte:

Márton Áron Kiadó

ISBN 963 7947 96 5

Nyomda: KAMARA PRINT

Reggeli és esti imák

a cserkésztáborban


Tartalom

A könyv elektronikus változata

Elôszó (Arató László)

Rövidítések

Néhány gyakorlati szempont

Naphimnusz (Assisi Szent Ferenc)

Fohászkodás (Berzsenyi Dániel)

Tábornyitó ima	(A változat)

(B változat)

1. nap	reggel (1. törvény)

este

2. nap	reggel (2. törvény)

este

3. nap	reggel (3. törvény)

este

4. nap	reggel (4. törvény)

este

5. nap	reggel (5. törvény)

este

6. nap	reggel (6. törvény)

este

7. nap	reggel (7. törvény)

este

8. nap	reggel (8. törvény)

este

9. nap	reggel (9. törvény)

este

10. nap	reggel (10. törvény)

este

Táborzáró ima	(A változat)

(B változat)

Reggeli himnusz

Reggeli ima

Esti himnusz

Esti ima

Hálát adok... (reggel)

Hálát adok... (este)

Étkezés elôtti imák

Étkezés utáni imák

Búcsút int a tûz

Tábori áldások cserkészlelkipásztorok számára

A táborhely megáldása

A táborkereszt megáldása

A tábori oltár megáldása

A felépült tábor megáldása

A tábortûz megáldása


A könyv elektronikus kiadása

Ez a program az azonos címû könyv második, módosított és bôvített kiadásának elektronikus változata. A könyv 1995-ban jelent meg a Márton Áron Kiadó gondozásában, az ISBN 963 7947 96 5 azonosítóval. Az elektronikus változat Arató László, a Márton Áron Kiadó igazgatójának engedélyével készült. A könyvet lelkipásztori (és cserkész) célokra a Pázmány Péter Elektronikus Könyvtár szabályai szerint lehet használni. Minden más szerzôi jog a Márton Áron Kiadó tulajdonában van.

	A nyomtatott könyvet a Márton Áron Kiadó könyvesboltjában lehet megvásárolni, címe: 1035 Budapest, Kórház u. 37. (az Országos Lelkipásztori Intézet épületében, a Flórián üzletház gépkocsiparkolója mögötti templomtornyos épületben).


Elôszó

Isten mindenütt jelen van: égben, földön és minden helyen. A cserkésztáborban is.

Jelenlétére emlékeztet a tábor éke, szent Fiának jele: a táborkereszt. Közvetlen mellette áll -- égre mutatva -- a zászlórúd, rajta a cserkészjelvénnyel ellátott nemzetiszínû zászló. Isten és a haza szimbólumai.

A táborozó cserkészek minden reggel és este felsorakoznak e két jel köré.

Reggel a felkelô nappal együtt köszöntik Teremtôjüket, majd komoly elhatározásokat tesznek a törvényeik szerinti egyre tökéletesebb élet megvalósítására, és ehhez kérik Isten áldását.

Este, napnyugta után -- mikor minden elcsendesedett -- hálát adnak az elmúlt napért, majd magukba nézve számolnak el Teremtôjüknek a végzett munkájukról, a jóért vívott küzdelmeikrôl, és Isten irgalmát kérik gyarlóságaikért, végül áldásával térnek nyugovóra.

E könyvecske -- amikor a világban úgy elhatalmasodott a bûn -- ehhez az Isten és cserkészek közötti párbeszédhez kíván segítséget nyújtani, hogy táborainkban minél igazabb, minél jobban a törvényeink szerinti cserkészéletek formálódjanak.

Gödöllô, 1993. július 29.

Arató László

cserkésztestvéretek


Rövidítések

CSD	Cserkészek daloskönyve, 8. kiadás, 1991.
CSN	Cserkésznotesz, 1993.
SZVU	Szent vagy Uram
IME	Imádkozzunk együtt. Taizéi énekek
ÉÚ	Énekelj az Úrnak!
MN	101 magyar népdal, 1993.


Néhány gyakorlati szempont

1. Idô

A cserkésztábor reggeli és esti közös imádságaira mindig a reggeli zászlófelvonás után, illetve az esti zászlólevonás elôtt kerül sor.

2. Atmoszféra, hely

Az imádságra való elôkészülethez hozzátartozik a megfelelô hangulat megteremtése is: ez vonatkozik egyrészt a jelenlévôk ráhangoltságára, másrészt a helyre. A lehetséges zavaró tényezôket elôzetesen hárítsuk el.

Az imádságok helye legyen a táborkereszt elôtti térség (a táborkereszt általában közvetlenül a zászlórúd mellett áll), ahol a csapat négyszögben, körben vagy -- nagy létszámú táborok esetén -- esetleg ôrsönként oszlopban sorakozik fel. Az esti imát kivételesen meg lehet tartani a tábortûznél is, annak lezárásaképpen.

3. Elôimádkozó

Mindenképpen szükség van valakire, aki az imára való elôkészületrôl és annak levezetésérôl gondoskodik. Ez lehet a napostiszt, egy kijelölt ôrsvezetô, rover, vagy akár egy egész ôrs is.

4. Kezdô- és záróformulák

Az imák ,,Sapkát le! Imádkozzunk!'' felszólítással, majd keresztvetéssel (Az Atya, Fiú és Szentlélek nevében. Amen.) kezdôdjenek. Ez utóbbi helyett használhatjuk a zsolozsma kezdôszavait is:

Elôimádkozó: Istenem, jöjj segítségemre! (Eközben keresztet vetünk.)

Felelet: Uram, segíts meg engem! Dicsôség az Atyának, a Fiúnak és a Szentléleknek, miképpen kezdetben, most és mindörökké. Amen. (Eközben kissé meghajolunk.)

Az imádságot ugyanúgy keresztvetéssel vagy a zsolozsma szavaival zárhatjuk le:

(reggel):

Elôimádkozó: Mondjunk áldást az Úrnak.

Felelet: Istennek legyen hála.

(este):

Elôimádkozó: Az Úr áldjon meg minket, védelmezzen minden rossztól, és vezessen el az örök életre.

Felelet: Amen.

Az ima végén újból ,,Sapkát fel!''-t vezényeljünk, majd folyik tovább a reggeli vagy esti szertartás. (Az ,,Imához!'', ,,Imától!'' vezényszavakat ne használjuk!)

Természetesen a ,,Sapkát le'' ill. ,,fel'' vezényszót csak akkor alkalmazzuk, ha a fiú cserkészeken sapka van.


Naphimnusz

Mindenható, fölséges és jóságos Úr,

Tiéd a dicséret, dicsôség és imádás

És minden áldás.

Mindez egyedül Téged illet, Fölség.

És nem méltó az ember, hogy nevedet kimondja.

Áldott légy, Uram, és minden alkotásod.

Legfôképpen Urunk -- Bátyánk, a Nap,

Aki a nappalt adja és ránk deríti a Te világosságodat.

És szép ô és sugárzó nagy ragyogással ékes:

A Te képed, Fölséges.

Áldott légy, Uram, Hold nénénkért

És minden csillagaiért az égnek.

Ôket az égen alkotta a kezed

Fényesnek, drága szépnek.

Áldott légy, Uram, Szél öcsénkért,

Levegôért, felhôért, minden jó és rút idôért.

Ki által élteted minden Te alkotásodat.

Áldott légy, Uram, Víz húgunkért.

Oly nagyon hasznos ô, oly drága, tiszta és alázatos.

Áldott légy, Uram, Föld-anya-nénénkért,

Ki minket hord és enni ad

És mindennémû gyümölcsöt terem,

Füveket és színes virágokat.

Áldott légy, Uram, minden emberedért,

Ki szerelmedért másnak megbocsát,

És aki tûr gyötrelmet, nyavalyát.

Boldogok, kik tûrnek békességgel,

Mert Tôled nyernek majd, Fölséges, koronát.

(Részlet Assisi Szent Ferenctôl)


Fohászkodás

Isten! Kit a bölcs lángesze fel nem ér,

Csak titkon érzô lelke óhajtva sejt:

Léted világít, mint az égô Nap,

de szemünk bele nem tekinthet.

A legmagasb menny s aether Uránjai,

Mellyek körülted rendre keringenek,

A láthatatlan férgek a te

Bölcs kezed remekelt csudái.

Te hoztad e nagy minden ezer nemét

A semmiségbôl, a te szemöldöked

Ronthat s teremthet száz világot,

S a nagy idôk folyamit kiméri.

Téged dicsôit a Zenith és Nadir,

A szélvészek bús harca, az égi láng

Villáma, harmatcsepp, virágszál!

Hirdeti nagy kezed alkotásait.

Buzgón leomlom színed elôtt,

Dicsô! Majdan, ha lelkem záraiból kikél.

S hozzád közelb járulhat, akkor

Ami után eped, ott elérri.

Addig letörlöm könnyeimet, s megyek

Rendeltetésem pályafutásain

A jobb s nemesb lelkeknek útján

Merre erôm s inaim vihetnek.

Bizton tekintem mély sírom éjjelét!

Zordon, de oh nem, nem lehet az gonosz,

Mert a te munkád: ott is elszórt

Csontjaimat kezeid takarják.

(Berzsenyi Dániel)


Tábornyitó ima --  A változat

Bevezetô ének

Ha összefog karunk... (CSD 70. old.)

vagy

Felebarátaim! Drága Jézus... (CSD 20. old.)

Imádkozzunk!

Mennyei Atyánk!

Annyi készülôdés után végre itt vagyunk teremtett világod szabad természetében, hogy elsajátított elméleti és gyakorlati ismereteink birtokában megvalósítsuk egész évi munkánk koronáját: cserkésztáborunkat.

Most, amikor már állnak sátraink, s középen Szent Fiad jele: a táborkereszt, s a mellette álló zászlórúdon elôször emelkedik magasba liliomos nemzeti zászlónk, hozzád fordulunk.

Oltalmadba ajánljuk táborunkat, hogy az számunkra a zivatarok és viharok közt is védelmet nyújtson. Óvj meg bennünket a rosszakaratú emberektôl, a betegségtôl és a bajtól. Az itt eltöltött idô legyen számunkra a cserkészélet fegyelmezett, ám örömteli, vidám élete; a helytállás, az életrevalóság, a testi-lelki erôsödés, a testvéri szeretet és az élményekben gazdag tábori élet sikeres erôpróbája.

Jöjj Szentlélek Úristen!

Áraszd ki kegyelmedet, hogy cserkésztáborunkban a törvényeink szerinti rend, fegyelem, önuralom, testi-lelki tisztaság és szeretet uralkodjon. Legfôképp azt kérjük tôled, hogy táborozásunk során hozzád egyre közelebb kerülhessünk, az irántad való szeretetünket napi jótetteinkben és testvéreink segítô szolgálatában kimutathassuk, s jellemünk fejlesztésére kitûzött jó elhatározásainkat minél tökéletesebben megvalósíthassuk.

Jézus Krisztus!

A Te nevedben jöttünk össze, legyen ez a cserkésztáborunk a Te szálláshelyed, ahol igazságban és szeretetben -- mint legfôbb cserkészünk -- Te légy a vezetônk, és add, hogy mindenkor és mindenben Téged kövessünk.

Add táborunkra áldásodat! Amen.

Miatyánk... (Üdvözlégy...) Dicsôség...

vagy

Mindenható Úristen! Alázatos szívvel... (CSN 130. o.)

vagy

Jöjj el, Szentlélek Úristen... (CSN 130. old.)

Záró ének

Hálát adok, hogy itt a reggel... (l. 64. old.)

vagy

Hálát adok az esti órán... (l. 65. old.)


Tábornyitó ima -- B változat

Bevezetô ének

Jöjj, Szentlélek Úristen (SZVU 259.)

vagy

Veni Creator (IME 21.)

Szentlecke Szent Pál apostolnak a kolosszeiekhez írt levelébôl

Mint Istennek szent és kedves választottjai, öltsétek magatokra az irgalmasságot, a jóságot, a szelídséget és a türelmet. Viseljétek el egymást és bocsássatok meg egymásnak, ha valakinek panasza van a másik ellen. Ahogy az Úr megbocsátott nektek, ti is bocsássatok meg egymásnak! Legfôként pedig szeressétek egymást, mert ez a tökéletesség köteléke. (Kol 3,12-14) Ez az Isten igéje.

Gondolatok

Annyi készülôdés után végre itt vagyunk teremtett világod szabad természetében, hogy elsajátított elméleti és gyakorlati ismereteink birtokában megvalósítsuk egész évi cserkészmunkánk koronáját: cserkésztáborunkat.

Itt, a táborban, olyan közösséget fogunk alkotni, amelynek nemcsak mi, cserkészek vagyunk a tagjai. A keresztény közösséget ugyanis arról lehet megismerni, hogy szeretetben élnek egymással. A szeretet pedig maga az Isten. Fogadjuk meg tehát Szent Pál tanácsát és legyen ez a tábor Jézus Krisztusnak, az élô szeretetnek a szálláshelye, ahol az ô példáját akarjuk követni ezekben a napokban.

Imádkozzunk!

Uram, Te irányítsd cserkészcsapatunk közösségét! Oltalmadba ajánljuk táborunkat: óvj meg bennünket a rosszakaratú emberektôl, a betegségtôl és a bajtól. Ôrizd meg a tábor minden tagját tisztán, hûségben és egymás iránti testvéri szeretetben! Távoztass el tôlünk mindent, ami nem egyenes, nem tisztességes, és nem becsületes! Taníts meg minket önként és vidáman engedelmeskedni vezetôinknek, akik a Tôled kapott hatalmat képviselik! Add, hogy élvezzük szép világodat és örüljünk neki, de tartsd távol tôlünk az önzés és a kényelemszeretet szellemét! Áraszd ki ránk kegyelmedet, hogy táborozásunk során egyre közelebb kerülhessünk Hozzád! Add táborunkra áldásodat. Amen.

Miatyánk... (Üdvözlégy...) Dicsôség...

vagy

Mindenható Úristen! (CSN 130. old.)

vagy

Jöjj el, Szentlélek Úristen... (CSN 130. old.)

Záró ének

Hálát adok, hogy itt a reggel... (l. 64. old.)

vagy

Hálát adok az esti órán... (l. 65. old.)


1. nap reggel

Reggeli himnusz

Már kél a fénynek csillaga... (l. 60. old.)

A nap törvénye

1. A cserkész egyeneslelkû és feltétlenül igazat mond.

Rövid olvasmány a Szentírásból

Boldogok, akik éhezik és szomjazzák az igazságot: majd kielégítik ôket (Mt 5,6).

Reggeli gondolatok

A legtöbb embert ez a törvény elriasztja. Meg is indokolják: mi most egy elferdült lelkületû, sanda szándékú világban élünk, amelyben az emberek gátlás nélkül hazudnak. Most meg különösen is igaz: aki ôszintén, nyíltan mondja el gondolatait, az a hazug, álnok környezetével és képmutató partnereivel szemben óhatatlanul hátrányba kerül. Hát ezt akarja a cserkészet?

Isten az igazság. A cserkész minden körülmények között vállalja Ôt. A cserkész legyen igaz, több ember! Legyen példakép, és ha kell, merje vállalni hivatását, önmagát. Még akkor is, ha ez áldozat, és nem mindig fizetôdik ki. Ha a világ hivatása vagy hite megvédésére kényszeríti, akkor legyen felkészült, és bízzon abban, hogy a Szentlélek ôt sem fogja cserbenhagyni.

Tegyünk erôs elhatározást!

Ismételjük meg közösen is napi jóelhatározásainkat!

--	Merjem vállalni az igazságot, akkor is, ha ez nehéz!

--	Merjek okosan kiállni a jó ügy mellett!

--	Megbízható akarok lenni!

--	Tudjanak építeni rám az ôrsömben, a táborban!

--	Beszédem legyen igaz, világos és jól érthetô!

--	Beszédemben kerülni akarom az értelmetlen öö...-zést és a hadarást!

--	Viselkedésemben is ôszinte akarok lenni!

Imádkozzunk!

Uram, Istenem! Most, a táborozásunk kezdetén (v. reggelén) Hozzád fordulunk. Te örök vagy, és mindig ugyanaz maradsz az idôk forgatagában. Nem tudom, mi fog velünk történni, de rád bízzuk magunkat és a mieinket. Fogd meg kezünket és vezess minket cserkésztáborunk minden napján, hogy ôszinték és becsületesek tudjunk lenni minden körülmények között. Engedd, hogy Jézus Krisztus neve, amely fölötte áll minden névnek, fényeskedjék e tábor és összes cselekedetünk, gondolatunk fölött. Adj bátorságot, hogy jó harcot harcoljunk önmagunk hibái leküzdéséhez, és engedd, hogy hálásan fogadjuk mindazt -- bármi legyen is --, amit nekünk rendeltél. Amen.

Miatyánk... (Üdvözlégy...) Dicsôség...

vagy

Uram, Istenem! Tiéd az éjszaka... (l. 61. old.)

Záró ének

Hálát adok, hogy itt a reggel... (l. 64. old.)


1. nap este

Esti himnusz

A napvilág leáldozott... (l. 62. old.)

Testvéreim, adjunk számot a nap törvényérôl

1. A cserkész egyeneslelkû és feltétlen igazat mond.

Rövid olvasmány a Szentírásból

Én vagyok az út, az igazság és az élet (Jn 14,6).

Esti gondolatok

Jézus Krisztus jelentette ki ezt, aki úgy tanított, mint akinek hatalma van. A hazugság a sátán anyanyelve, és az élet elpusztítása az ismertetôjele. A cserkész Jézus Krisztus igaz barátja, és ezért számunkra csak Ô lehet az egyenes út, amelyen járnunk kell, a követendô igazság, amelyet keresünk, és az élet, amely átölelô boldogságunk. A cserkész sohasem lehet felszínes vagy cinikus, de mindig legyen okos és becsületes. Tegyünk meg mindent, ami tôlünk kitelik, ehhez kérjük Isten segítségét, és az igazságot szolgáló életünkre kérjük Isten áldását. Így válik eredményessé munkánk.

Vizsgáljuk meg lelkiismeretünket!

(Minden kérdés után kis szünetet tartunk!)

--	Mertem-e vállalni az igazságot?

--	Mertem-e okosan kiállni a jó ügy mellett?

--	Olvastam-e ma valamit, ami az egyeneslelkûséget és a jellemet erôsítette bennem?

--	Szavaim összhangban voltak-e gondolataimmal?

--	Cselekedeteim összhangban voltak-e szavaimmal?

--	Ígértem-e olyasmit, amit ma nem tartottam meg?

Bánjuk meg bûneinket, hibáinkat, mulasztásainkat, melyekkel egymást és Istent megbántottuk. (Csönd) ...és határozzuk el, hogy minél több jót teszünk... (Rövid szünet).

Imádkozzunk!

Uram, Jézus Krisztus! Tanításod meg akarja mutatni nekünk, hogy mi, emberek, gyengék vagyunk önmagunkban, ha nem engedjük, hogy Te, a lelkek nagy orvosa, gyógyíts bennünket. Nyisd meg önismeretünk szemét, hogy felismerjük gyengeségeinket. Mennyi gyarló dolgot gondoltunk, beszéltünk és tettünk ezen a napon! Gyógyíts be minden sebet, amely ma minket ért, és mindazt a rosszat, amit mi követtünk el. Csak Te bocsáthatod meg bûneinket.

Kérünk, add meg nekünk az egyeneslelkûség kegyelmét, amely az igazságra épül. Adj erôt, hogy korunk hazug és gyilkos világában is mindig merjük vállalni az egyeneslelkûséget és az élet szolgálatát, hiszen az Igazság és az örök élet Te magad vagy. Amen.

Miatyánk... (Üdvözlégy...) Dicsôség...

vagy

Urunk, fölséges Isten... (l. 63. old.)

Záró ének

Hálát adok az esti órán... (l. 65. old.)


2. nap reggel

Reggeli himnusz

Már kél a fénynek csillaga... (l. 60. old.)

A nap törvénye

2. A cserkész híven teljesíti kötelességeit, melyekkel Istennek, hazájának és embertársainak tartozik.

Rövid olvasmány a Szentírásból

Jól van, derék és hûséges szolga, mivel kevésben hû voltál, sokat bízok rád: menj be Urad örömébe! (Mt 25,21)

Reggeli gondolatok

A világ összes embere közül minden ember, így én is egyedüli és megismételhetetlen vagyok. Istennek célja van velem. A látható világot mindenki -- még én is -- csak ideiglenes használatra kaptam. Ezekbôl az következik, hogy életem és tevékenységem nem a vak véletlen mûve. Csak akkor leszek képes az Isten által nekem kiszabott pályát befutni, ha erre tudatosan felkészülök és vállalom is. Feladatom a teremtett világ megismerése. Ezért gyarapítom ismereteimet tanulással, olvasással, de legfôbb célom és kötelességem Istent megismerni, szeretni, neki szolgálni, hogy ezáltal majdan örökre együtt lehessek Vele.

Isten embertársakat is adott, ezzel lehetôvé tette számomra, hogy istenszeretetemet a körülöttem élô embereken és hazám szeretetén gyakoroljam.

Tegyünk erôs elhatározást!

Ismételjük meg közösen a napi jóelhatározásainkat!

--	Gyakran gondolok az engem szeretô Jóistenre.

--	Isten segítségét kérem kísértésben, munka közben.

--	Példaképemre gondolok, * aki híven teljesítette kötelességét Isten, a haza és embertársaik iránt.

--	Törekszem több jócselekedettel segíteni cserkésztestvéreimet.

--	Imádkozom a határainkon kívül, nehéz sorsban élô magyarokért.

Imádkozzunk!

Irgalmas Atyám! Hozzád emeljük föl e reggeli órában lelkünket, kérlek, fogadd el, és fordíts minket magadhoz, hogy törvényed útján járjunk, lássuk és megtegyük kötelességeinket Veled szemben, magyar hazánk iránt, és amivel valamennyi embertársunknak tartozunk fogadalmunk szerint. Kérlek, gyakran juttasd eszünkbe, hogy amit nem akarunk, hogy nekünk cselekedjenek, azt mi se cselekedjük másnak. Amen.

Miatyánk... (Üdvözlégy...) Dicsôség...

vagy

Uram, Istenem! Tiéd az éjszaka... (l. 61. old.)

Záró ének

Hálát adok, hogy itt a reggel... (l. 64. old.)


2. nap este

Esti himnusz

A napvilág leáldozott... (l. 62. old.)

Testvéreim, adjunk számot a nap törvényérôl

2. A cserkész híven teljesíti kötelességeit, melyekkel Istennek, hazájának és embertársainak tartozik.

Rövid olvasmány a Szentírásból

Szeresd Uradat, Istenedet, teljes szívedbôl, teljes lelkedbôl, minden erôdbôl és elmédbôl; felebarátodat pedig, mint önmagadat! (Lk 10,27-28)

Esti gondolatok

E két fôparancs megtartása alakítja Istenhez és az emberekhez való kapcsolatainkat. Ha rossz példát mutatunk Isten és az emberekkel való viszonyunkban, akkor nemcsak cserkész életünket járatjuk le, hanem más emberek bukását is elôidézhetjük. Nagy tehát a felelôsségünk! Én is mérték vagyok: úgy is mint keresztény, úgy is mint cserkész. Mindennapi életemmel kell hitelesíteni azokat az eszméket, amelyeket képviselek.

Az sem véletlen, hogy ide -- magyarnak -- születtünk. Ha hiszünk egy-egy nemzet történelmi, Isten által elképzelt küldetésében, akkor nem nehéz belátnunk, hogy ezt a cserkészfeladatot is teljesítenünk kell!

Vizsgáljuk meg lelkiismeretünket!

(Minden kérdés után kis szünetet tartunk!)

--	Gondoltam-e arra, hogy Isten mindenütt jelen van, és egy-egy fohásszal fordultam-e Hozzá?

--	Összeszedetten és átélt hittel találkoztam-e imáimban Jézus Krisztussal?

--	Gondoltam-e ma példaképemre?

--	Miben követtem vagy akartam követni ôt?

--	Beszédemben nem voltam-e szeretetlen?

--	Sikerült-e ma valakit boldogítanom önzetlen napi jótettel?

Bánjuk meg bûneinket, hibáinkat, mulasztásainkat, melyekkel egymást és Istent megbántottuk! (Csönd) ...és határozzuk el, hogy minél több jót teszünk... (Rövid szünet).

Imádkozzunk!

Urunk, Jézus Krisztus! Rád figyelô lélekkel állunk ma este kereszted alatt. Elôtted szembesülünk e nap minden terhével és kudarcával. Megjelennek elôttünk kötelességünk mulasztásai: a percek, amikor megfeledkeztünk Rólad; a helyzetek, amikor Egyházunkhoz, hazánkhoz méltatlanok voltunk; a cselekedeteink, amelyekkel embertársainkat megbántottuk. Kérlek, bocsáss meg nekünk. Szeretnénk egyre mélyebben hinni, és egészen a Tied lenni. Urunk, segíts, hogy egyre jobban szeressünk. Te adj erôt és elfáradni nem tudó lelket. Amen.

Miatyánk... (Üdvözlégy...) Dicsôség...

vagy

Urunk, fölséges Isten... (l. 63. old.)

Záró ének

Hálát adok az esti órán... (l. 65. old.)


3. nap reggel

Reggeli himnusz

Már kél a fénynek csillaga... (l. 60. old.)

A nap törvénye

3. A cserkész, ahol tud, segít.

Rövid olvasmány a Szentírásból

Bizony mondom nektek: amit e legkisebb testvéreim közül eggyel is tettetek, velem tettétek. (Mt 25,40)

Reggeli gondolatok

Krisztus jár elôttünk jó példával. Krisztus a mi Megváltónk, Üdvözítônk, egyben cserkész példaképünk is. Követni akarjuk Ôt a magunk emberi módján, tehetségünk és képességeink szerint. Nem tudunk halottat föltámasztani, bélpoklost gyógyítani, de képesek vagyunk jó szívvel segíteni, másokat szolgálni, napról napra megvalósítani a magunk észrevétlen, akár aprónak tûnô jótetteit, az irgalmasság testi és lelki jócselekedeteit. Nem feltûnôen, nem köszönetért tesszük, hanem Isten dicsôségére, embertársaink javára. Segítünk, szolgálunk, tesszük a jót, ahol és ahogyan tudjuk.

A nálam kisebbekért is felelôsek vagyunk. Életünk példájával, önzetlen, szeretô törôdéssel kell segítenünk legnagyobb értéküket: tiszta, segítôkész, Istent szeretô egyéniségüket kibontakozni.

Tegyünk erôs elhatározást!

Ismételjük meg közösen napi jóelhatározásainkat!

--	Minden társamban Jézust akarom szolgálni!

--	Keresem az alkalmakat a jótettekre!

--	Felszólítás nélkül is megtalálom és elvégzem a feladatot!

--	Legyôzöm lustaságomat és kényelmemet!

--	Fokozottan figyelek a kisebbekre, gyengébbekre!

--	Legalább derûmmel, mosolyommal szolgálom társaimat!

--	Fegyelmezett és együttmûködô viselkedésemmel segítem a közös programokat!

Imádkozzunk!

Mutasd meg, Uram, hol van szükség reánk, és hol segíthetünk. Ôrizz meg attól, hogy bármi hamis vegyüljön szándékunkba: ne vágyjunk arra, hogy mások szemében érjünk valamit, vagy csak saját hasznunkat keressük. Ne engedd, hogy felületesek legyünk abban, amit nevedben teszünk. Adj naponta új bátorságot és friss erôt mindazoknak, akik a szeretet szolgálatában állnak. Add, hogy el ne felejtkezzünk arról, amit mondtál: ,,Amit e legkisebb testvéreim közül eggyel is tettetek, velem tettétek.'' Amen.

Miatyánk... (Üdvözlégy...) Dicsôség...

vagy

Uram, Istenem! Tiéd az éjszaka... (l. 61. old.)

Záró ének

Hálát adok, hogy itt a reggel... (l. 64. old.)


3. nap este

Esti himnusz

A napvilág leáldozott... (l. 62. old.)

Testvéreim, adjunk számot a nap törvényérôl

3. A cserkész, ahol tud, segít!

Rövid olvasmány a Szentírásból

Készen legyetek minden jótettre! (2Kor 9,8)

Esti gondolatok

Ezt a mi jelszavunk így fejezi ki: ,,Légy résen!'' Vagyis állandó készenlét a jóra. Jézus megmutatta nekünk, miként kell segíteni az embereken. Nem kioktatással, nem letolással, szidással, közönyös nemtörôdéssel, hanem baráti szeretettel, türelemmel, szinte észrevétlenül. Enyhítette a testi-lelki sebeket, megnyitotta a szépre, jóra a vak szemeket, süket füleket és szíveket, néma szájakat. A világ Ura, a mindenható, mindentudó Isten szolgálta a sok elesett, nyomorult, bûnös és tanulatlan embert. Kövessük tehát Jézusunkat -- cserkész példaképünket -- szolgáló, tettrekész szeretetben.

Most pedig vizsgáljuk meg lelkiismeretünket!

(Minden kérdés után kis szünetet tartunk!)

--	Megköszöntem-e, ha valaki jót tett velem?

--	Kihasználtam-e az idômet a jóra?

--	Segítettem-e a mai napon az ôrsömben, a táborban?

--	Észrevettem-e az alkalmakat a jótettre?

--	Elvégeztem-e a napi jótettemet?

--	Tettem-e valamit önként a közösség szolgálatára?

--	Megvédtem-e a gyengébbet, ha arra volt szükség?

--	Jótetteim önzetlen szeretetbôl fakadtak-e, vagy csupán az elismerés után vágyakoztam?

Bánjuk meg bûneinket, hibáinkat, mulasztásainkat, melyekkel egymást és Istent megbántottuk! (Csönd) ...és határozzuk el, hogy minél több jót teszünk... (Rövid szünet).

Imádkozzunk!

Uram, Jézus Krisztus! Bocsásd meg, amit tévesen tettünk és helytelenül gondoltunk. Bocsásd meg nekünk, ha nem láttuk meg a jócselekedetek, szolgálatok lehetôségeit, alkalmait. Nagyon szeretnénk igazi, krisztusi lelkületû, jó cserkészek lenni, és életünket az igazság és a szeretet örök alapjaira helyezni. Uram, segíts bennünket abban, hogy ezt elérjük, és tégy olyanná, akik nemcsak kereszténynek, cserkésznek mondják magukat, hanem akik úgy is rendezik be életüket, ahogy az Jézus tanítványaihoz illik. Amen.

Miatyánk... (Üdvözlégy...) Dicsôség...

vagy

Urunk, fölséges Isten... (l. 63. old.)

Záró ének

Hálát adok az esti órán... (l. 65. old.)


4. nap reggel

Reggeli himnusz

Már kél a fénynek csillaga... (l. 60. old.)

A nap törvénye

4. A cserkész minden cserkészt testvérének tekint.

Rövid olvasmány a Szentírásból

Egy a ti mesteretek, ti pedig mindnyájan testvérek vagytok (Mt 23,8).

Reggeli gondolatok

Tudom, hogy egész életem olyanná lesz, amilyenné teszem. Én döntöm el, mit engedek szememen, fülemen át érzékeny lelkembe hatolni. Ez formálja, alakítja egyéniségemet, érzéseimet, gondolatvilágomat. Nekem kell döntenem, hogy kikkel barátkozom, kinek a stílusa, lelkisége lehet hatással alakuló egyéniségemre, és kinek a példáját követem. Cserkésztársaimat -- akarva-akaratlan -- én is alakítom. Kapcsolatom hozzájuk: a legtisztább, jó testvéri szeretet kell, hogy legyen, mely egész életre szól.

A testvéri szeretet nem mérlegel, nem számítgat. Ad számolatlanul, kérés nélkül, jó szívvel. Ezáltal maga is gazdagszik. Ilyen jó cserkésztestvér akarok lenni, aki így tud szeretni. Úgy akarok élni, viselkedni, hogy engem is testvérként lehessen szeretni. Felelôsek vagyunk egymásért!

Tegyünk erôs elhatározást!

Ismételjük meg közösen napi jóelhatározásainkat!

--	Fokozottan figyelmes akarok lenni cserkésztestvéreimmel!

--	A nekem okozott sértést jóval viszonzom!

--	Törekszem barátkozni a magára maradttal!

--	Napközben felajánlok valamit a szenvedôkért és a fogyatékos gyermekekért!

--	Lehetôségem szerint, de legalább imádságommal segítem * a határainkon kívül élô magyar cserkésztestvéreimet!

Imádkozzunk!

Uram, nem akarsz távoli Isten lenni számunkra, hanem Jézus Krisztusban egészen közel kívánsz jönni hozzánk. Mióta Jézus testvérünk lett, tudjuk, hogy szeretsz bennünket, embereket. Segíts, hogy mi is itt a táborban testvérei legyünk egymásnak. Imádságos lélekkel hajlunk meg szeretetednek e nagy csodája elôtt, és hálásan örvendünk, hogy Fiad megtestesülése által gyermekeidnek fogadtál minket. Ajándékozz meg minden embert e szent titok vigaszával. Add, hogy egész nap vidám lélekkel munkálkodhassunk és szolgálhassunk Érted, s cserkésztestvéreinkkel ily módon Téged áldhassunk. Amen.

Miatyánk... (Üdvözlégy...) Dicsôség...

vagy

Uram, Istenem! Tiéd az éjszaka... (l. 61. old.)

Záró ének

Hálát adok, hogy itt a reggel... (l. 64. old.)


4. nap este

Esti himnusz

A napvilág leáldozott... (l. 62. old.)

Testvérem, adjunk számot a nap törvényérôl

4. A cserkész minden cserkészt testvérének tekint.

Rövid olvasmány a Szentírásból

Amint én szerettelek titeket, úgy szeressétek ti is egymást (Jn 13,34).

Esti gondolatok

Jézus úgy szerette az embereket, hogy életét adta értünk, és meghagyta nekünk: ,,Szeressétek egymást úgy, ahogy én szerettelek titeket'', és hogy ,,szeretetben éljetek''. Szeretni pedig elsôsorban azokat szánta nekünk, akik minket körülvesznek: a családban, az ôrsben, a csapatban, a táborban. Kérjük gyakran Urunkat, hogy árassza reánk a Szeretet Lelkét, hogy jó testvérként szerethessük egymást. Hiszen valamennyiünket megváltott a keresztfán. Ez cserkésztestvériségünk krisztusi alapja.

Vizsgáljuk meg lelkiismeretünket!

(Minden kérdés után kis szünetet tartunk!)

--	Fegyelmezett volt-e ma beszédem társaimmal?

--	Nem voltam-e szeretetlen?

--	Törekedtem-e szépen beszélni magyarul?

--	Megköszöntem-e a kapott jót?

--	A nekem okozott rosszat, sértést viszonoztam-e jóval?

--	Törôdtem-e valakivel, aki magára maradt, vagy aki erre nagyon rászorult?

--	Ma mit tettem önként az ôrsömért?

--	Tudom-e fogyatékos embertársaimat is testvérként szeretni?

--	Felajánlottam-e valamit Istent keresô embertársaimért?

--	Imádkoztam-e a határainkon kívül élô magyar cserkésztestvéreinkért?

Bánjuk meg bûneinket, hibáinkat, mulasztásainkat, melyekkel egymást és Istent megbántottuk! (Csönd) ...és határozzuk el, hogy minél több jót teszünk... (Rövid szünet).

Imádkozzunk!

Uram, Istenem! Tudjuk, hogy a szeretet elsôsorban nem érzelem, hanem a jóakaratunk megnyilvánulása embertársaink felé. János apostolod írta: ,,Ezt a parancsot kaptuk az Úrtól, aki Istent szereti, testvérét is szeretnie kell!'' Szerethetünk-e Téged igazán, Uram, ha testvéreinket nem szeretjük? Te, aki rejtekben is látsz, ismered gyarló, oly sokszor szeretet nélküli szívünket. Tudod önszereteteinket, haragjainkat, hamisságainkat. Uram, bocsásd meg bûneinket, és alakítsd át szívünket. Töltsd el szereteteddel, hogy általad másoknak is ajándékozhassunk szeretetet. Amen.

Miatyánk... (Üdvözlégy...) Dicsôség...

vagy

Urunk, fölséges Isten... (l. 63. old.)

Záró ének

Hálát adok az esti órán... (l. 65. old.)


5. nap reggel

Reggeli himnusz

Már kél a fénynek csillaga... (l. 60. old.)

A nap törvénye

5. A cserkész másokkal szemben gyöngéd, magával szemben szigorú.

Rövid olvasmány a Szentírásból

Mit nézed a szálkát felebarátod szemében, a magad szemében nem veszed észre a gerendát? (Mt 7,3)

Reggeli gondolatok

Az önnevelés alapja a helyes önismeret és az önvizsgálat. Föl kell mérnünk talentumainkat, amelyeket Istentôl kaptunk, és ugyanakkor számba kell vennünk hibáinkat és korlátainkat. Vajon nem akadályozza tisztánlátásunkat a szemünkben levô gerenda? Az önvizsgálatunkat a hibák elleni kitartó küzdelmünknek és az Istentôl kapott képességünk fejlesztésének kell követnie.

Aki szigorú önmagához, az állandóan törekszik rossz tulajdonságai legyôzésére, fejleszti kötelességtudatát, akaraterejét, és tudatosan törekszik a jó tettek gyakorlására.

Aki saját maga igényes önnevelôje, az képes testvérét megértôen látni, beleélni magát a helyzetébe, törekszik megismerésére, nem ítél felületesen. Mások gyarlóságaival, hibáival szemben elnézô, mert tudja, milyen nagy kitartás kell a jó eléréséhez.

Tegyünk erôs elhatározást!

Ismételjük meg közösen napi jóelhatározásainkat!

--	Tudjak bocsánatot kérni és megbocsátó lenni!

--	Tudjak zokszó nélkül elviselni nehézségeket, éhezést és szomjazást!

--	Tudjam panasz nélkül tûrni a hôséget és a hideget!

--	Tudjak lemondani édességrôl, fagylaltról és az étkezések közötti eszegetésrôl!

--	Elutasítom a dohányzást, az italozást, s megvetem a kábítószereket!

--	Mindig udvariasan akarok viselkedni cserkésztestvéreimmel!

Imádkozzunk!

Segíts, Uram, hogy kerülni tudjunk minden ártalmas dolgot: mértéktelenséget az étkezésben, a lustaságot és a tisztátalanságot. Idônként akarjak megvonni magamtól olyat is, ami különben megengedett, csak hogy testemet lelkem uralma alá hajtsam.

Tudjuk, Uram, hogy akik legyôzik saját magukat, azok fölszabadult lélekkel tudnak a gyengék mellé állni. Kérlek, nevelj belôlünk hûséges tanítványt, a régi lovagokhoz méltó tiszta lelkû cserkészt. Amen.

Miatyánk... (Üdvözlégy...) Dicsôség...

vagy

Uram, Istenem! Tiéd az éjszaka... (l. 61. old.)

Záró ének

Hálát adok, hogy itt a reggel... (l. 64. old.)


5. nap este

Esti himnusz

A napvilág leáldozott... (l. 62. old.)

Testvéreim, adjunk számot a nap törvényérôl

5. A cserkész másokkal szemben gyöngéd, magával szemben szigorú.

Rövid olvasmány a Szentírásból

Aki szereti életét, elveszíti azt, aki pedig gyûlöli életét e világon, megmenti azt az örök életre. (Jn 12,25)

Esti gondolatok

Állandóan törekednünk kell a tökéletességre! Ezzel velejár az önzô evilági életszemlélet elhagyása, és az örök életre való figyelés. Értelmünknek, akaratunknak uralkodnia kell, hogy a testünk ne engedjen eltévelyegni minket a kényelem, a lustaság, az önzés és az érzéki kíváncsiság felé. Mindezek lehúznak minket az evilági önzô életre. De Isten az örök élet boldogságára hívott meg, ezért élnünk kell kegyelmével.

Nem fáradhatunk bele az önnevelésünkbe, mert az egyet jelent a visszaeséssel. S amíg saját jellemünk faragását végezzük, kinyílik szemünk a gyengék felé. E másokra is gyöngéden vigyázó szemlélet teszi a cserkészt a régi lovagokhoz hasonlóvá.

Most pedig vizsgáljuk meg lelkiismeretünket!

(Minden kérdés után kis szünetet tartunk!)

--	Becsületesen végeztem-e a reggeli tornát?

--	Viseltem-e türelmesen az éhezést, szomjazást, az idôjárás kellemetlenségeit?

--	Tudtam-e mértéktartó lenni evésben, ivásban?

--	Tudtam-e lemondani édességrôl, üdítôitalról, rágógumiról?

--	Tudtam-e figyelmességgel, udvariassággal, gyöngédséggel lenni mások iránt?

Bánjuk meg bûneinket, hibáinkat, mulasztásainkat, melyekkel egymást és Istent megbántottuk! (Csönd) ...és határozzuk el, hogy minél több jót teszünk... (Rövid szünet).

Imádkozzunk!

Uram, Istenem, semmink sincs, amivel meg tudnánk állni elôtted. Ha valami jót tettünk ma, azt Neked köszönhetjük. Ha ellen tudtunk állni a gonosznak, akkor Te tettél bennünket erôssé. Ha kemények tudtunk lenni magunkhoz, abban Te segítettél. Ha sikerült gyöngédnek lennünk másokhoz, abban Szentlelked nyilvánult meg.

Tehát minden jó a Te kegyelmedbôl jön. És ahol hibáztunk vagy mulasztottunk, ott megint csak a Te nagy irgalmad az, amely elveszi belôlünk azt, ami eltávolít Tôled. Istenem, köszönjük irgalmadat! Az éj sötétjében pedig vigyázz ránk! Amen.

Miatyánk... (Üdvözlégy...) Dicsôség...

vagy

Urunk, fölséges Isten... (l. 63. old.)

Záró ének

Hálát adok az esti órán... (l. 65. old.)


6. nap reggel

Reggeli himnusz

Már kél a fénynek csillaga... (l. 60. old.)

A nap törvénye

6. A cserkész szereti a természetet, jó az állatokhoz, és kíméli a növényeket.

Rövid olvasmány a Szentírásból

Nézzétek a mezei liliomokat... Még Salamon sem volt minden dicsôségében úgy felöltöztetve... Isten így öltözteti a mezei virágokat (Mt 6,28-30).

Reggeli gondolatok

Mi, cserkészek, a Teremtô alkotását, a természetet, nemcsak szeretjük és csodáljuk, hanem óvjuk és becsüljük is azt. Törekszünk megismerni a természet szépségeit és törvényeit. Keressük benne a magunk helyét, feladatát, és igyekszünk azt be is tölteni. Így érezhetjük otthon magunkat ebben az értünk teremtett és reánk, emberekre bízott világban.

Az állatokhoz, mint Isten érzô teremtményeihez jó lélekkel kell fordulnunk. A környezetünkben élô vagy gondjainkra bízott állatok várják, hogy viszonozhassák a tôlük kapott jóságot. Kíméljük a növényeket. Az emberiség önpusztításának egyik legjellegzetesebb példája a természetrombolás és a környezetszennyezés. Mi, cserkészek, óvjuk Isten nekünk teremtett világát!

Tegyünk erôs elhatározást!

Ismételjük meg közösen jóelhatározásainkat!

--	Végiggondolom, hogy honnan van a természetben * ez a mindent átfogó törvényszerûség és rend.

--	Eszközöknek tekintem az anyagiakat, * és nem hagyom, hogy uralkodjanak rajtam!

--	A rend fegyelmezetté tesz, * ezért rendet tartok magam körül!

--	Nem tûröm környezetemben a szemetet, a hulladékot, * és azt más után is összeszedem!

--	Óvom a növényeket, a fákat és az állatokat!

--	Állattartásnál ügyelek a tisztaságra!

Imádkozzunk!

Istenem, a természet a Te értelmed csodálatos tükre, melynek minden porszeme, minden rendje a Te dicsôségedet hirdeti. Az erdôk lombjai, a fák gyümölcsei, a rétek füvei, virágai ezernyi színükkel, illatukkal és változatosságukkal a Te végtelen gazdagságú gondolataid megtestesülései. Az állatvilág minden egyes tagja a Te akaratodból él. Ösztöneiben, izmaiban hordozza és csodálatos pontossággal teljesíti végzéseidet. Szeretem, Uram, házad ékességét, a természetet. Amen.

Miatyánk... (Üdvözlégy...) Dicsôség...

vagy

Uram, Istenem! Tiéd az éjszaka... (l. 61. old.)

Záró ének

Hálát adok, hogy itt a reggel... (l. 64. old.)


6. nap este

Esti himnusz

A napvilág leáldozott... (l. 62. old.)

Testvérem, adjunk számot a nap törvényérôl

6. A cserkész szereti a természetet, jó az állatokhoz, kíméli a növényeket.

Rövid olvasmány a Szentírásból

Nézzétek az ég madarait! Nem vetnek, nem aratnak, s csûrökbe sem gyûjtenek: mennyei Atyátok táplálja ôket. (Mt 6,26)

Esti gondolatok

Emberi okoskodás: gondoskodnunk kell magunkról, mieinkrôl, minden áron, akár minden és mindenki rovására is. Mégis mennyi éhezô és nélkülözô van a világon. Mi bezzeg gondolunk még a holnapra is. És közben emberi létünk rovására rohanunk és gyûjtögetünk mohón egy életen át.

Keressük elôször Isten országát, akkor a többit is megkapjuk -- ígérte Jézus. Legyen bennünk töretlen a bizalom és a ráhagyatkozás az Isten szeretetére. Ha nem tudjuk szemünket és lelkünket a ,,rét virágainak'' egyszerûségével Teremtônk felé fordítani, akkor ,,csûrjeink'' elôbb-utóbb reánk omolnak.

Most pedig vizsgáljuk meg lelkiismeretünket!

(Minden kérdés után kis szünetet tartunk!)

--	Környezetem tisztaságára és rendjére ügyeltem-e. * Felvettem-e az eldobott szemetet?

--	Vigyáztam-e a környezetemben élô fákra, növényekre, állatokra?

--	Törekedtem-e megismerni környezetem élôvilágát, * és a benne megnyilvánuló Isten törvényeit?

Bánjuk meg bûneinket, hibáinkat, mulasztásainkat, melyekkel egymást és Istent megbántottuk! (Csönd) ...és határozzuk el, hogy minél több jót teszünk... (Rövid szünet).

Imádkozzunk!

Maradj velünk, Urunk, mert közeleg az este! Maradj velünk, táborunkkal és egész Egyházaddal! Maradj velünk életünk alkonyán is!

Maradj velünk kegyelmeddel és jóságoddal, vigasztalásoddal és áldásoddal! Maradj velünk, amikor ránk tör a kísértés sötétje! Maradj velünk mindannyiunkkal, akik Tebenned hiszünk!

A Te kezedbe tesszük le, Atyánk, ennek a napnak az alkonyát is. Nem olyan már, mint amilyen reggel volt, amikor nekünk ajándékoztad. Nagyon  megszürkítette jószándékaink meghiúsulása. Mégis bízunk benned, Uram, hogy amikor majd lámpánk fénye kihunyt, befogadsz bennünket végtelen nagy boldogságodba. Amen.

Miatyánk... (Üdvözlégy...) Dicsôség...

vagy

Urunk, fölséges Isten... (l. 63. old.)

Záró ének

Hálát adok az esti órán... (l. 65. old.)


7. nap reggel

Reggeli himnusz

Már kél a fénynek csillaga... (l. 60. old.)

A nap törvénye

7. A cserkész feljebbvalóinak jó lélekkel és készségesen engedelmeskedik.

Rövid olvasmány a Szentírásból

Jézus engedelmes lett mindhalálig, mégpedig a kereszthalálig (Fil 2,8).

Reggeli gondolatok

Jézus engedelmessége nem a szolga kényszeredett alávetettsége, hanem a lélek szabad odasimulása a mennyei Atya akaratához.

Az egész teremtett világ, a csillagrendszerektôl az atomrészekig, a kis virágoktól a föld és a tengerek állatvilágáig, mind engedelmeskedik a Teremtônek. Isten az értelemmel és akarattal rendelkezô embertôl is engedelmességet vár el, mivel az ember közremûködésével, hívô odaadásával kívánja kibontakoztatni az emberi élet boldogságát.

A cserkész értékes ember akar lenni. Közösségeiben: a családban, az iskolában vagy a munkahelyen, az ôrsben és itt a táborban is szükség van egymásra figyelésre, közös munkára, tehát önkéntes, együttmûködô engedelmességre.

Tegyünk erôs elhatározást!

Ismételjük meg közösen is napi jóelhatározásainkat!

--	Azonnal mozdulok, ha gyülekezô, sorakozó vagy más vezényszó elhangzik!

--	Törekszem a pontosságra!

--	Derûs lélekkel hajtok végre olyan feladatokat, amelyek nehezemre esnek!

--	Engedelmeskedem a tábori elôírásoknak!

--	Az engedelmesség arra kötelez, hogy jól lássam el azt a megbízatást, amit kaptam!

--	Törekszem a vezetôimmel való együttmûködési készségem fejlesztésére!

Imádkozzunk!

Mennyei Atyánk, Te jóságoddal vettél körül minket az elmúlt éjjel is. Legyen áldott a Te szent neved. Kérünk, Uram, úgy irányítsd ma minden cselekedetünk, hogy a Te parancsaid mutassák nekünk az utat. Add, hogy fölismerjük kötelességeinket családunk, hivatásunk, cserkésztestvéreink iránt. Segítsd mindazokat, akiknek vezetô szerep jutott, hogy azt keressék, ami legjobb a táborunk számára. És áldd meg az engedelmesszívû cserkészeket, akik alávetik magukat vezetôiknek, mert nincs hatalom, csak Tetôled, Istenem! Az engedelmesség idônként áldozatot jelent. Jézusom, Te a keresztfáig engedelmeskedtél. Irántad való szeretetbôl én is mindhalálomig Neked engedelmeskedem. Amen.

Miatyánk... (Üdvözlégy...) Dicsôség...

vagy

Uram, Istenem! Tiéd az éjszaka... (l. 61. old.)

Záró ének

Hálát adok, hogy itt a reggel... (l. 64. old.)


7. nap este

Esti himnusz

A napvilág leáldozott... (l. 62. old.)

Testvéreim, adjunk számot a nap törvényérôl

7. A cserkész feljebbvalóinak jó lélekkel és készségesen engedelmeskedik.

Rövid olvasmány a Szentírásból

Atyám, ha lehetséges, kerüljön el ez a kehely, de ne úgy legyen, amint én akarom, hanem amint te (Mt 26,39-40).

Esti gondolatok

A Mennyei Atya elôtt Jézus engedelmessége volt a legkedvesebb: mindnyájunknak megkegyelmezett miatta. Jézus megborzadt szenvedésének és kereszthalálának meglátásától. Emberileg szerette volna azt elkerülni, de az Olajfák-hegyi imájában teljesen az Atya akaratába helyezte magát. Ebben is igazi példakép a cserkészek számára.

Ugyanakkor, ha képességeket adtál, Uram, adj küldetést, hogy azt szolgáló lélekkel közösségeink javára önzetlenül kamatoztassuk. Az Isten és az Egyház iránti engedelmesség egyben a hit fokmérôje. Mindig készségesen és jó lélekkel engedelmeskedjünk, vagyis önként és szeretetbôl, miként Jézus. Így Mennyei Atyánknak bennünk is kedve telik, mivel engedelmes gyermekét látja bennünk.

Most pedig vizsgáljuk meg lelkiismeretünket!

(Minden kérdés után kis szünetet tartunk!)

--	Azonnal, elsô szóra mozdultam-e, amikor feljebbvalóim valamit kértek tôlem?

--	Pontos voltam-e, amikor azt tôlem elvárták?

--	Nem voltam-e engedetlen jópofaságból?

--	Észrevettem-e a feladatot, és azt felszólítás nélkül végrehajtottam-e?

--	A feljebbvalók elleni morgolódást próbáltam-e csitítani, vagy én is csatlakoztam hozzá?

--	A rámbízottak idejével és készségével nem éltem-e vissza?

Bánjuk meg bûneinket, hibáinkat, mulasztásainkat, melyekkel egymást és Istent megbántottuk! (Csönd) ...és határozzuk el, hogy minél több jót teszünk... (Rövid szünet).

Imádkozzunk!

Mennyei Atyánk, bevalljuk Neked, hogy kényelmesen jártunk a Te utadon, és nem bíztunk mindig a Te vezetésedben. Bocsásd meg engedetlenségünk és e nap minden hibáját. Bocsásd meg, ha vezetôinkkel szemben nem voltunk készségesek és jólelkûen engedelmesek. Tudjuk, Uram, hogy túlságosan is magunkat kerestük, ahelyett, hogy arra törekedtünk volna, ami a Te akaratod. Vonzzál egyre jobban magadhoz, hogy megkapjuk Tôled azt az életet, amelyet senki sem vehet el tôlünk. Amen.

Miatyánk... (Üdvözlégy...) Dicsôség...

vagy

Urunk, fölséges Isten... (l. 63. old.)

Záró ének

Hálát adok az esti órán... (l. 65. old.)


8. nap reggel

Reggeli himnusz

Már kél fénynek csillaga... (l. 60. old.)

A nap törvénye

8. A cserkész vidám és meggondolt.

Rövid olvasmány a Szentírásból

Örvendjetek az Úrban szüntelen (Fil 4,4).

Reggeli gondolatok

Az ember örömének oka, hogy Jézus, a Megváltó Isten, már eljött a Földre, és hûséges, derék szolgáit az Ô örömteli országába hívja.

Minden teremtett jó csak azért van, hogy erre az üdvösségre segítsen. A keresztény ember optimizmusának az az alapja, hogy maga Isten akarja boldognak az ô teremtményét. Az igazi boldogság maga az Isten. Aki benne hisz, remél és ôt szereti, annak van oka a derûs lelkületre. Örvendezô magatartásunk a természetes és a természetfeletti örömöket megélô ember összhangjából táplálkozik.

Egy szomorú cserkész bizony szomorú látvány! Aki tudatosan törekszik arra, hogy krisztusibb ember, értékes magyar és keresztény legyen, az annál boldogabb lesz, minél jobban megvalósítja életében Jézus evangéliumát, azaz örömhírét.

Tegyünk erôs elhatározást!

Ismételjük meg közösen jóelhatározásainkat!

--	Mindig vidámságot sugárzok a környezetemben!

--	Ha rossz hatások érnek, törekszem felülemelkedni rajtuk!

--	Vidámságomban sem veszítem el önuralmam!

--	Megvigasztalom, ha valakit környezetemben bánat ért!

--	Együtt derülök a másikkal, akkor is, ha éppen bánatos vagyok!

--	A késôbbiekben is tudok alkohol nélkül jól szórakozni!

Imádkozzunk!

Mennyei Atyánk! Hálát adunk neked az egészséges pihenésért, amellyel megajándékoztál. Újraébredt lelkünk legyen egészen a Tiéd! Ezen a napon úgy akarunk járni-kelni, mint Te: mindenütt jót akarunk cselekedni. Add, hogy sohase veszítsük el önuralmunkat, és ne legyünk sértôdékenyek, barátságtalanok vagy sértôek.

Add meg, hogy mindig legyen bennünk szikrányi humor, hiszen erre olyan nagy szükség van ebben a szomorú világban. S végül add meg, hogy a mai nap mindenkit legalább egy kicsit közelebb vezessek a Te Szent Fiadhoz. Amen.

Miatyánk... (Üdvözlégy...) Dicsôség...

vagy

Uram, Istenem! Tiéd az éjszaka... (l. 61. old.)

Záró ének

Hálát adok, hogy itt a reggel... (l. 64. old.)


8. nap este

Esti himnusz

A napvilág leáldozott... (l. 62. old.)

Testvérem, adjunk számot a nap törvényérôl

8. A cserkész vidám és meggondolt.

Rövid olvasmány a Szentírásból

Te azonban maradj mindig meggondolt! (2Tim 4,5)

Esti gondolatok

A keresztény ember bármennyire is derûlátó, nem feledi, hogy életéért felelôsséggel tartozik Istennek. Tudja, hogy porból lett és visszatér a porba, tudja, hogy elmúlik ez a világ, ezért úgy örvend, hogy közben sohasem veszti el a fejét. Jézus követôje éppen meggondoltsága és önfegyelme révén tud úgy élni, hogy jótettei miatt majd magasztalják Istent a kívülállók.

A testvéri közösség mindig a megélt öröm forrása, ezt a gyakorlat igazolja. Mint minden erénynél, itt is a középút a legjobb. A korlátlan vidámság szabadosság lenne, amely már nem épít, hanem rombol. Önfeledt, vidám perceinkben sem feledkezhetünk meg a többiek iránti felelôsségrôl. A meggondoltság olyan korlát, amely megtart minket is, másokat is. A megfontoltság még nem vált senkinek sem a kárára, hiánya annál inkább!

Most pedig vizsgáljuk meg lelkiismeretünket!

(Minden kérdés után kis szünetet tartunk!)

--	Örültem-e kisebb eredményeimnek, az élet apró ajándékainak?

--	Barátságos és derûs voltam-e ideges emberek között?

--	Nem sértettem-e meg valakit vicceimmel?

--	Komoly maradtam-e, mikor környezetemben közönséges viccet mondtak?

--	Uralkodtam-e magamon vidám perceimben?

Bánjuk meg bûneinket, hibáinkat, mulasztásainkat, melyekkel egymást és Istent megbántottuk! (Csönd) ...és határozzuk el, hogy minél több jót teszünk... (Rövid szünet).

Imádkozzunk!

Uram, Jézus Krisztus! Taníts meg minket arra, hogy örülni tudjunk, mert a Te nagy-nagy irgalmad reménnyel és bizalommal tölt el bennünket. Segíts, hogy mindig tiszta lelkiismerettel éljünk. Adj nekünk megfontoltságot, széles és mély látókört. Add meglátnunk az igazságot az események és a hírek mögött. Ne engedd, hogy összetévesszük a jót a kellemessel, a szépet a látványossal.

Nincs nagyobb örömünk, mint az, hogy Te velünk vagy és országodat beteljesedésre viszed. Amen.

Miatyánk... (Üdvözlégy...) Dicsôség...

vagy

Urunk fölséges Isten... (l. 63. old.)

Záró ének

Hálát adok az esti órán... (l. 65. old.)


9. nap reggel

Reggeli himnusz

Már kél a fénynek csillaga... (l. 60. old.)

A nap törvénye

9. A cserkész takarékos.

Rövid olvasmány a Szentírásból

Nem csak kenyérrel él az ember, hanem minden igével, amely Isten ajkáról való (Mt 4,4).

Reggeli gondolatok

Az emberben elemi erôvel él a pénz és az általa megszerezhetô anyagi javak gyûjtésének ösztönös vágya, a megszerzés és a másoknak való megmutatás kívánsága. A kisgyerekek a sok játék, a lányok a divatos ruhák, a fiúk a technikai eszközök vagy az autó, a felnôttek a lakás, a minél nagyobb telek, ékszer és más hasonló kincsek megszerzésére törekednek. Ezekhez járul a pénzzel megszerezhetô haszontalan szórakozás. A fogyasztás mértéktelenségével pedig együtt jár a pazarló, önpusztító élet: a dohányzás, az ital és a kábítószer.

Jézus ezekkel az ösztönös vágyakkal szembeállítja a lelki értékek elsôbbségét. A cserkész arra neveli magát, hogy ura legyen a dolgainak. A tárgyak nem rosszak önmagukban. Az ember hozzáállása minôsíti azokat.

Tegyünk erôs elhatározást!

Ismételjük meg közösen is napi jóelhatározásainkat!

--	Csak annyi ételt kérek, amennyit el is fogyasztok!

--	Nem leszek rabszolgája tárgyaimnak!

--	Elsôsorban a szellemi, lelki értékek megszerzésére törekszem!

--	Elôször a szükségesre, aztán a hasznosra, * és csak legvégül költöm másra a pénzem!

--	Takarékoskodom, hogy másoknak is tudjak juttatni!

--	Beosztom az idômet, * hogy Isten elôtt hiánytalanul el tudjak számolni vele!

Imádkozzunk!

Uram, Istenem! Hálát adunk Neked, hogy megôriztél bennünket a múlt éjszaka, és engedted meglátnunk ismét a napfény világosságát. Tiéd az éjszaka és tiéd a nappal. Te állítottad föl a tér és idô határait, a mi idônk is egészen a Te kezedben van. Egyetlen percet sem vesztegethetünk el, és egyetlen órát sem tékozolhatunk el. Segíts, kérlek, hogy az idôt, melyet adsz, jól használjuk föl. Adj erôt a napi munkánkhoz, segíts beosztanunk fizikai, lelki és anyagi erôinket, hogy másokra is jusson. Add meg mindennapi kenyerünket, de juttasd eszünkbe azt is, hogy nemcsak kenyérrel él az ember! Amen.

Miatyánk... (Üdvözlégy...) Dicsôség...

vagy

Uram, Istenem! Tiéd az éjszaka... (l. 61. old.)

Záró ének

Hálát adok, hogy itt a reggel... (l. 64. old.)


9. nap este

Esti himnusz

A napvilág leáldozott... (l. 62. old.)

Testvéreim, adjunk számot a nap törvényérôl

9. A cserkész takarékos.

Rövid olvasmány a Szentírásból

Miután jóllaktak, így szólt tanítványaihoz: Szedjétek össze a maradékot, hogy el ne vesszen. (Jn 6,12-13)

Esti gondolatok

A kenyér a történelem kezdetétôl fogva az emberiség legfontosabb eledele, Jézus Krisztus a Miatyánkba is belefoglalta. A csodálatos kenyérszaporítás után is fölszedette a maradékot, hogy el ne vesszen! Vajon mi mennyire becsüljük meg a kenyeret és az ételmaradékot? A fogyasztói társadalom rászoktatta az embereket a pazarlásra. Amit készen kapunk vagy könnyedén megszerzünk, azt kevésbé is becsüljük meg. A takarékosság a lelki szabadság egyik formája, mert általa szokjuk meg, hogy nem kell feltétlenül kielégíteni a bennünk minduntalan jelentkezô ösztönös szerzési vágyat.

Inkább gyûjtsünk olyan maradandó lelki értékeket, olyan kincseket, amelyet a rozsda és a moly meg nem emészt, és a tolvaj sem lophat el. Egyedül az önzetlen szeretetet szabad pazarolni!

Most pedig vizsgáljuk meg lelkiismeretünket!

(Minden kérdés után kis szünetet tartunk!)

--	Ma mire fordítottam a költôpénzemet?

--	Anyagilag támogattam-e a jó ügyeket?

--	Kidobtam-e kenyeret, ételmaradékot?

--	Vigyáztam-e az ôrs és a tábor dolgaira?

--	Nem okoztam-e kárt gondatlanságból?

--	Kihasználtam-e a rendelkezésre álló idômet?

--	Takarékoskodtam-e mások idejével?

Bánjuk meg bûneinket, hibáinkat, mulasztásainkat, melyekkel egymást és Istent megbántottuk! (Csönd) ...és határozzuk el, hogy minél több jót teszünk... (Rövid szünet).

Imádkozzunk!

Jézus Krisztus! Te úgy jössz el egykor, mint legfelsôbb vezetônk, és beszámoltatsz, hogyan gazdálkodtunk az idôvel, amelyet ránk bíztál. Miként osztottuk be fizikai, lelki és anyagi erôinket? Hogyan kamatoztattuk talentumainkat? Megállnak-e akkor elôtted mai tetteim? Vagy vádolni fognak? Ami jót ma -- irántad való szeretetbôl -- tenni tudtunk, az kegyelmedbôl született. Amit elmulasztottunk, az a mi gyengeségünk volt. Csak a Te könyörületességed mentheti gyengeségünk. Uram, légy irgalmas hozzánk nagy jóságodban. Amen.

Miatyánk... (Üdvözlégy...) Dicsôség...

vagy

Urunk, fölséges Isten... (l. 63. old.)

Záró ének

Hálát adok az esti órán... (l. 65. old.)


10. nap reggel

Reggeli himnusz

Már kél a fénynek csillaga... (l. 60. old.)

A nap törvénye

10. A cserkész testben és lélekben tiszta.

Rövid olvasmány a Szentírásból

Boldogok a tisztaszívûek: ôk meglátják Istent. (Mt 5,8)

Reggeli gondolatok

Amennyire vonzó egy rendezett, kulturált és tiszta ember, annál visszataszítóbb, ha az mosdatlan, ápolatlan, áporodott szájú és mocskos. A táborban amennyire elhasználódott ingünk a sok munka és a játék közben, annyira tisztábbá kellett válni szívünknek, lelkünknek.

Lelkünk, amellyel az Úristennel tartunk kapcsolatot, s amely állandóan serkent a jóra, sokszor küzd testünk ösztönös vágyai ellen. Ne engedjünk a csábításnak: a lustaságnak, a kíváncsiságnak, az indulatból feltörô közönséges beszédnek, a tisztátalan kísértésnek, és mindannak, ami ellen lelkiismeretünk megszólal.

Azon keresztül Isten szól hozzánk. Ô pedig a tisztaszívûeknek a legnagyobb jutalmat ígéri: ôk meglátják majd az Istent!

Tegyünk erôs elhatározást!

Ismételjük meg közösen is napi jóelhatározásainkat!

--	Nem sajnálom az idôt és a fáradságot a tisztálkodásra!

--	Vigyázok lelkem és beszédem tisztaságára!

--	Segítek rendet, tisztaságot teremteni ôrsömben, körletemben!

--	Figyelmeztetem a durva beszédû társamat!

--	Imádkozom azért a lányért, fiúért, * aki majdan gyermekeim édesanyja, édesapja lesz.

--	Ôneki -- s leendô gyermekeimért -- ôrzöm tisztaságomat!

--	Imádkozom tisztaéletû papi és szerzetesi hivatásokért!

Imádkozzunk!

Uram, Jézus! A tieid vagyunk. Lelkünkön a keresztség szentségének eltörölhetetlen kegyelmi jegyét hordozzuk. Testet adtál nekünk, és nemes feladatot lelkünk számára. Segíts, hogy uralkodni tudjunk testünkön: legyen mindig engedelmes eszköze lelkünknek.

Sokat kell még fáradoznunk, mert a lovagi erényeket csak az önmagunkkal való küzdelem révén vagyunk képesek megszerezni. Nélküled semmire sem megyünk, Veled minden sikerülhet. A kísértés oly sokszor nyomunkban van, ezért kérünk: jöjj, segíts kegyelmeddel, hogy ebben a küzdelemben mindig gyôzni tudjunk! Amen.

Miatyánk... (Üdvözlégy...) Dicsôség...

vagy

Uram, Istenem! Tiéd az éjszaka... (l. 61. old.)

Záró ének

Hálát adok, hogy itt a reggel... (l. 64. old.)


10. nap este

Esti himnusz

A napvilág leáldozott... (l. 62. old.)

Testvéreim, adjunk számot a nap törvényérôl

10. A cserkész testben és lélekben tiszta.

Rövid olvasmány a Szentírásból

Nem az szennyezi be az embert, ami a szájába jut, hanem ami a száját elhagyja (Mt 15,11).

Esti gondolatok

Aki tiszta, annak nemcsak a teste, hanem a szíve, a gondolatvilága, a szavajárása is tiszta. Tudja, hogy önfegyelmezettségével leendô gyermekeinek küzdelmét segíti. A hosszútávú boldogságát nem akarja föláldozni pillanatnyi kétes örömökért. Ezért tisztítsuk meg lelkünket ôszinte bûnbánattal. Erôs elhatározással törekedjünk arra, hogy külsônk és gondolataink, szavunk, beszédünk, cselekedeteink is tiszták legyenek -- még ha a világ körülöttünk másra is ösztönöz.

Hisszük és valljuk, hogy Isten segítségével lehetséges Isten akarata szerinti tiszta erkölcsi életet élni! Tudjuk, hogy testi vágyaink kordában tartása fölkészülés a boldog és felbonthatatlan házasságra vagy az Istennek szentelt életre.

A szentgyónás, a szentáldozás lelkünk tisztaságának legnagyobb erôforrása. Éljünk velük gyakran!

Most pedig vizsgáljuk meg lelkiismeretünket!

(Minden kérdés után kis szünetet tartunk!)

--	Mosakodtam-e rendesen a tábor ideje alatt?

--	Vigyáztam-e testem és lelkem, beszédem tisztaságára?

--	Segítettem-e rendet, tisztaságot teremteni az ôrsömben, a táborban?

--	Megintettem-e másokat ízléstelen, közönséges vagy kétértelmû beszéd miatt?

--	Elfordultam-e a tisztátalan gondolataimtól?

--	Imádkoztam-e azért a leányért, fiúért, * aki majdan gyermekeim édesanyja, édesapja lesz?

Bánjuk meg bûneinket, hibáinkat, mulasztásainkat, melyekkel egymást és Istent megbántottuk! (Csönd) ...és határozzuk el, hogy minél több jót teszünk... (Rövid szünet).

Imádkozzunk!

Mennyei Atyám! Hálát adunk Neked ezen az estén mindazért, amivel ma testünket-lelkünket megajándékoztad. Jól tudod, el akartak téríteni Tôled gondolatok, szavak, alattomos kísértô erôk. Kérlek, bocsáss meg, és add, hogy elforduljunk minden kísértéstôl és csábítástól. Add meg, kérlek, hogy tiszteljük testünket és a benne levô erôket, amelyeket reánk bíztál. Erôsítsd meg akaratunkat! Szélesítsd látókörünket! Legyen áldásod rajtunk! Amen.

Miatyánk... (Üdvözlégy...) Dicsôség...

vagy

Urunk, fölséges Isten... (l. 63. old.)

Záró ének

Hálát adok az esti órán... (l. 65. old.)


Táborzáró ima -- A változat

Bevezetô ének

Az hol én elmegyek... (MN 84. old.)

vagy

Áldásoddal megyünk... (ÉÚ 18.)

Imádkozzunk

Mennyei Atyánk!

Hálát adunk Neked a cserkésztáborban együtt eltöltött napokért. Köszönjük a napsütést és a csillagos éjszakákat. Köszönjük, hogy óvtál és vigyáztál ránk.

De köszönjük a nehézségeket is, amelyekkel próbára tettél bennünket. Köszönjük, hogy gyarapodhattunk lélekben, cserkésztudásban, ügyességben és életrevalóságban.

Köszönjük a virrasztó ôrséget, a táborépítés és a szolgálat örömét, az erôt adó mindennapi étkezést, a játékok, akadályversenyek, kalandok élményét, a tábortüzek vidám és elgondolkodtató varázsát.

Szentlélek Úristen!

A Te kegyelmed járta át reggeli és esti imánkat, jó elhatározásainkat és jótetteinket. Hálát adunk életalakító kiáradásodért, melyet a cserkészetben adsz nekünk.

Uram Jézus!

A táborkereszt tövében kérjük irgalmadat és bocsánatodat gyöngeségeinkért, Téged sértô gondolatainkért, szavainkért és tetteinkért. Tôled és egymástól is bocsánatot kérünk emberi gyöngeségeinkért és az elmulasztott jóért.

Gyarlóságainkat itthagyva, testben-lélekben megerôsödve, vidáman térünk haza szüleinkhez, hogy otthoni életünkben kamatoztathassuk mindazt a sok szépet, jót, tanítást és élményt, melyet a cserkésztáborban kaptunk. Mindezek az adományok a Te dicsôségedet szolgálják. Amikor ismételten hálát adunk eredményesen véget ért táborozásunkért, arra kérünk, add áldásodat, hogy azzal gazdagodva folytathassuk fogadalmunk szerinti cserkészéletünket odahaza, az iskolában és munkahelyünkön az elkövetkezô esztendôk során is. Amen.

Miatyánk... (Üdvözlégy...) Dicsôség...

vagy

Urunk, Jézus Krisztus, Te vagy... (CSN 131. old.)

Záró ének

Búcsút int a tûz... (l. 68. old.)


Táborzáró ima -- B változat

Bevezetô ének

Téged, Isten, dicsérünk... (SZVU 276/A)

vagy

Dicsérje minden nemzet... (ÉÚ 246.)

Olvasmány Szt. Pál apostolnak a korintusiakhoz írt második levelébôl

Testvéreim! Tudjuk, hogy ha földi sátrunk összedôl, Istentôl kapunk lakást: örök otthont a mennyben, amit nem emberkéz épített. Ezért is sóhajtozunk itt, mert szeretnénk beköltözni mennyei otthonunkba (2Kor 5,1-2).

Gondolatok

(Itt a táborparancsnok vagy a cserkészlelkipásztor foglalja össze azokat a -- lehetôleg pozitív -- lelki tapasztalatokat, amelyet a tábor adott.)

Imádkozzunk!

Urunk, Istenünk, mindenható Atyánk!

Hálát adunk Neked a cserkésztáborban közösen eltöltött napokért. Köszönjük a napsütést és a csillagos éjszakákat. Köszönjük, hogy óvtál és vigyáztál ránk. De köszönjük a nehézségeket is, melyekkel próbára tettél bennünket. Köszönjük, hogy gyarapodhattunk lélekben, cserkésztudásban, ügyességben és életrevalóságban.

Segíts minket, hogy továbbra is a Te utadon járjunk és otthoni életünkben kamatoztathassuk mindazt a sok szépet, jót, tanítást és élményt, melyet a cserkésztáborban kaptunk. Amen.

Miatyánk... (Üdvözlégy...) Dicsôség...

vagy

Urunk, Jézus Krisztus, Te vagy.... (CSN 131. old.)

Záró ének

Áldásoddal megyünk... (ÉÚ 18.)

vagy

Búcsút int a tûz... (l. 68. old.)


Reggeli himnusz

Reggeli himnusz[*]

Nyelvünket fogja fékre ma,

Ne szóljon rút perek szava.

Szemünket védôn óvja meg,

a hívságot ne lássa meg.

Lakjék szívünkben tisztaság,

Távozzék minden dôreség.

A testnek dölyfét törje meg

Étel- s italban hôsi fék.

Hogy majd a nap ha távozott,

S az óra újra éjt hozott,

Lemondásunk szent éneke

Legyen az Úr dicsérete.

Dicsérjük az örök Atyát,

Dicsérjük egyszülött Fiát

S a Lelket, Vigasztalót,

Most és örök idôkön át.

Amen.

____________________

* A negyvenes években Bárdos Lajos és munkatársa, dr. Mathia Károly megtalálta a veretes szöveg ôsi dallamát. Ekkor Sík Sándor, a kiváló mûfordító, némileg módosította a magyar változat szövegét. Ezt a mûvészi szöveget és a himnuszhoz méltó eredeti dallamot adjuk közre, melyet már a negyvenes években számos cserkészcsapat énekelt. Táborban, reggeli zászlófelvonáskor ezt az ôsi dallamot énekeljük, és hagyjuk el a reggeli himnuszhoz oly méltatlan németes keringô éneklését, mégha egyes csapatoknál (sôt még templomokban is) -- sajnálatos módon -- ez az értéktelen változat terjedt is el.


Reggeli ima

Uram, Istenem!

Tiéd az éjszaka és tiéd a nappal;

kezed mûve a hajnali harmatcsepp és a Nap.

Add, hogy egész nap jókedvû és tiszta legyek,

a Világosság fia!

Köszönöm, hogy vagy,

és hogy megteremtettél engem is.

Légy mindig jó hozzám,

és a Te irgalmas szereteted

ragyogjon mindig fölöttem!

Óvj meg a bûntôl a mai napon,

tölts el a Te Lelkeddel!

Jó akarok lenni,

hogy örömöd teljék bennem,

és szeretni akarlak Téged, Uram.

Amen.


Esti himnusz

A rossz álmok távozzanak,

És minden éji képzelet.

Ellenségünk ûzzed el,

Hogy testünket ne rontsa meg.

Add meg kegyelmes jó Atyánk,

És Egyszülöttje, add nekünk,

És Szentlélek, Vigasztalónk,

Örök fölséges Istenünk.

Amen.


Esti ima

Urunk, fölséges Isten,

egyedül Te vagy halhatatlan,

és fényességed alkonyt nem ismer.

A mi napunkra éjszaka borul,

maradj velünk szereteteddel!

Eléd emelem az elmúlt napot,

amit csak tettem, jót is, rosszat is.

A jót Neked köszönöm,

a rosszat szívbôl bánni akarom elôtted.

Fogadj el, és ismerj magadénak!

Atyám, a szívem vádol engem,

de Te nagyobb vagy szívemnél.

Nem mentegetôzöm;

Te mindent tudsz és megbocsátasz nekem,

mert Jézus meghalt értem.

Áldd meg általa az egész emberiséget,

és vezess országodba!

Viseld gondját minden szükségében népünknek, hazánknak!

Légy távollévô testvéreink oltalmazója,

a megholtaknak pedig adj örök nyugodalmat

és boldog feltámadást

Krisztus Urunk által.

Amen.


Hálát adok, hogy itt a reggel

Hálát, nemcsak a jótestvérért,

-- hálát mindenkiért adok.

Hálát adok, hogy minden sértést

megbocsáthatok.

Hálát adok, hogy munkát küldesz,

hálát adok, hogy fény ragyog.

Hálát adok, hogy lelkem fényes,

és boldog vagyok.

Hálát adok a vidám percért, hálát,

ha szomorú leszek.

Hálát adok, hogy adsz elém célt,

és kezed vezet.

Hálát adok, hogy hallom hangod,

hálát adok a jó hírért.

Hálát adok, hogy Tested adtad

minden emberért.

Hálát adok az üdvösségért,

hálát adok, hogy várni fogsz.

Hálát adok, hogy ma reggel

még hálát adhatok.

Amen.


Hálát adok az esti órán

Hálát adok az esti órán,

hálát adok, hogy itt az éj.

Hálát adok, hogy szívem mélyén

hála dala kél.

Hálát adok a csillagfényért,

hálát a sûrû éjjelért.

Hálát adok, hogy nem vagy messze,

most is küldesz fényt.

Hálát adok, hogy küldtél testvért, társként,

aki ma mellém állt.

Hálát adok, hogy megengedted

azt is, ami fáj.

Hálát adok, hogy tested táplál,

hálát, hogy ma is szólt szavad.

Hálát adok, hogy lelkem biztos

cél felé halad.

Hálát adok, hogy mellém álltál,

hálát, hogy szép az otthonom.

Hálát adok, hogy munkám elvégeztem

s békén alhatom.

Hálát adok a sok-sok jóért,

hálát adok, hogy megbocsátsz.

Hálát adok, hogy el nem hagytál,

újabb útra vársz.

Hálát adok, hogy szemed rajtam,

hálát adok, hogy reményt adsz.

Hálát adok, mert biztos eljössz,

mint a virradat.

Amen.


Étkezés elôtti imák

2. (kánon)

Te hívsz meg minket a lakomára,

Az együttlétért Tied a hála.

Mert úgy szerettél, emberré lettél,

Kenyeret adtál, velünk is ettél.

Amen.

3. Székely asztali áldás

Ki asztalt terítesz az égi madárnak,

Teríts asztalt, teríts szegénynek, árvának.

Nyújtsd ki Atyánk, nyújtsd ki jóságos kezedet,

Adj a koldusnak is tápláló kenyeret.

Ételben, italban legyen bôven részünk,

Gondviselô Atyánk, könyörögve kérünk.

Amen.


Étkezés utáni imák

2. (kánon)

Mi már jóllaktunk, dicsôség néked,

Szívünkbôl zengjen a hálaének.

Kezed kitárod, betöltesz mindent

Ki benned bízik ínsége nincsen.

Amen.

Vagy (kánon)

Az ételért az italért

légy áldott jó Atyánk!

Az ételért az italért

légy áldott jó Atyánk!

Amen.

3. Székely asztali áldás

Gondviselô Atyánk, asztalodtól kelve,

Szívbôl hálát adunk, kezünk összetéve.

Áldd meg meg ezt a házat, s ennek gazdáját,

Fordítsd vissza néki a vendéglátását.

Szánd meg a szegényt, a szenvedôt s az árvát,

S a Benned bízóknak viseld mindig gondját!

Amen.


Búcsút int a tûz

Búcsút int a tûz[*] -- Táborzáró cserkészdal

Siptár Ernô (1953)

2. Szálljon hô imánk, hozzád, Istenünk.

Engedj háladalt néked zengenünk.

Szívünk mint a tûz, izmunk friss acél,

Égre néz a szemünk, tudjuk ott a cél.

Bármint sújt a sors, jöjjön bármi vész,

Ajkunk csak dalol, szívünk tettre kész.

Régi szép cserkész-szokás, hogy tábor végén az utolsó tábortûz után a tábortûzrôl meggyújtott gyertyákkal, viharlámpákkal ,,ballagva'' bejárjuk a tábor területét, s közben ezt a cserkészdalt énekeljük. Az elnyomás idôszakában a közösséget eláruló cserkész helyett gyakran a testvér szót énekelték.

____________________

IX. Új világ szimfónia 2.


A táborhely megáldása (a sátrak fölállítása elôtt)

Olvasmány a Szentírásból

Jákob elindult Beersebából és Háránba ment. Eljutott egy helyre és ott maradt éjszakára, mert a nap már leszállt. Fogott egy követ azon a helyen, feje alá tette támasznak és lefeküdt azon a helyen aludni. Álma volt: íme, egy létra volt a földre állítva s a hegye az eget érte. S lám, Isten angyalai le- és feljártak rajta. Íme, az Úr fölötte állt és így szólt: ,,Az Úr vagyok, atyádnak, Ábrahámnak Istene és Izsák Istene. A földet, amelyen pihensz, neked és utódaidnak adom. Nemzetséged olyan lesz, mint a föld homokja, ki kell terjeszkedned nyugatra és keletre, északra és délre, általad s utódaid által nyer áldást a föld minden népe. Nézd, én veled vagyok. Mindenütt oltalmazlak, ahová mégy, és visszavezetlek erre a földre. Nem hagylak el, amíg véghez nem viszem, amit megígértem neked.'' Jákob fölébredt álmából és így szólt: ,,Valóban az Úr van ezen a helyen és én nem tudtam.'' (Ter 28,10-16)

P.:	Az Úr legyen veletek!

M.:	És a te lelkeddel!

P.:	Könyörögjünk! Urunk, Jézus Krisztus, Te azt mondtad: ,,A rókáknak odúja van, a madaraknak fészke, csak az Emberfiának nincsen hova lehajtani a fejét.'' Jóságoddal most ezt a helyet engedted megtalálnunk, hogy itt fölverjük táborunkat. Álld meg + ezt a helyet, hogy itt egészség, tisztaság, bátorság, alázat, jóság, szolgáló szeretet és a törvény tisztelete uralkodjék. Legyen köszönet érte az Atyának, a Fiúnak és a Szentlélek Istennek, és ez az áldás maradjon minden itt táborozón, most és mindörökkön örökké.

M.:	Amen.

Ének[*]

Bizakodjatok, jó az Úr, jósága éltet.

Bizakodjatok, jó az Úr. Alleluja!

________________________

* Taizéi ének (CSD 197. old.)


A táborkereszt megáldása

Olvasmány a Szentírásból

Jézus nevére hajoljon meg minden térd a mennyben, a földön és az alvilágban, s minden nyelv hirdesse az Atyaisten dicsôségére, hogy Jézus Krisztus az Úr.

Kedveseim, ti mindig engedelmesek voltatok, félve-remegve munkáljátok hát üdvösségeteket, nemcsak amikor köztetek vagyok, hanem sokkal inkább most, hogy távol kell lennem. Hiszen Isten maga ébreszti bennetek a szándékot, s hajtja végre a tettet tetszésének megfelelôen. Zúgolódás és huzavona nélkül tegyetek meg mindent, hogy kifogástalanok és tiszták legyetek, Istennek ártatlan gyermekei a gonosz és romlott nemzedékben, amelyben úgy kell ragyognotok, mint a csillagoknak a mindenségben. Ragaszkodjatok az életet tápláló tanításhoz, hogy Krisztus Jézus napján dicsôségemre váljatok. (Fil 2,10-16)

P.:	Az Úr legyen veletek.

M.:	És a te lelkeddel.

P.:	Könyörögjünk. Urunk, Jézus Krisztus. Fölállítottuk táborunkban szenvedésed árán szerzett gyôzelmi jelvényedet, a keresztet. Álld meg + megváltásunknak ezt a jelét védelmünkre, hogy kegyelmed által igaz cserkészként élhessünk. Légy velünk, és élj közöttünk ezekben a napokban. Aki élsz és uralkodsz most és mindörökkön örökké.

M.:	Amen.


A tábori oltár megáldása

Olvasmány a Szentírásból

Jött egy másik angyal, megállt az oltár elôtt, arany füstölô volt nála. Sok tömjént kapott, hogy az összes szent imádságával tegye az aranyoltárra, amely az Isten trónusa elôtt állt. Az angyal kezébôl a tömjén füstje a szentek imádságával felszállt az Isten elé. (Jel 8,3-4)

P.:	Az Úr legyen veletek!

M.:	És a te lelkeddel!

P.:	Könyörögjünk. Urunk, Mindenható Atyánk, örök Isten! Köszönjük, hogy itt a táborunkban oltárt állíthattunk áldozatunk és imádságunk színhelyéül, amelyen Fiad áldozatát megújítva ünnepelhetjük. Áldd meg + kezünk ezen munkáját, hogy a célt, amelyért emeltük, jól szolgálja, és engedd, hogy részesüljünk gazdagon a szentmiseáldozat kegyelmeiben. A mi Urunk Jézus Krisztus, a te Fiad által, aki veled él és uralkodik a Szentlélekkel egységben, Isten, mindörökkön örökké.

M.:	Amen.

Ének[*]

Christus vincit,

Christus regnat,

Christus, Christus imperat!

____________________

* Ôsi keresztény himnusz legújabbkori dallammal (CSD 30. old.)


A felépült tábor megáldása

Olvasmány a Szentírásból

Péter erre így szólt Jézushoz: ,,Uram, jó itt nekünk! Ha akarod, csinálok ide három sátrat: egyet neked, egyet Mózesnek, egyet pedig Illésnek.'' Amíg beszélt, hirtelen fényes felhô borult rájuk, s a felhôbôl szózat hallatszott: ,,Ez az én szeretett Fiam, akiben kedvem telik, ôt hallgassátok!''  (Mt 17,4-5)

P.:	Az Úr legyen veletek!

M.:	És a te lelkeddel!

P.:	Könyörögjünk. Mindenható, örök Isten! Te azt akartad, hogy választott néped a hosszú pusztai vándorlás alatt sátrakban lakjon; a Te segítségeddel emeltük ezt a tábort, hogy erre a néhány napra lakóhelyünkül szolgáljon. Áldd meg + és szenteld meg ezt a tábort, maradj közöttünk és tartsd távol tôlünk a gonoszt. A mi Urunk Jézus Krisztus, a te Fiad által, aki veled él és uralkodik a Szentlélekkel egységben, Isten, mindörökkön örökké.

M.:	Amen.

Ének[*]

Már elpihent a táborunk,

Csak bent az erdôn zizeg a levél,

Lent szétterült a ködmezô,

Elült a pajkos szél.

Cserkész, a tûzre tégy kicsinyt,

Hadd, hogy lobogjon jól a láng

Közben megfürödve kél a hold,

Az Isten is néz ránk.

____________________

* Dallam: W. A. Mozart: Menüett a Don Giovanni c. operából. Szöveg: Vaskó Andor (CSD 46. old.)


A tábortûz megáldása

Olvasmány a Szentírásból

Mindattól, akinek sokat adtak, sokat fognak követelni, és akire többet bíztak, attól még többet fognak számon kérni. Azért jöttem, hogy tüzet gyújtsak a földön: mennyire szeretném, ha már fellobbanna! (Lk 12,48-49)

P.:	Az Úr legyen veletek!

M.:	És a te lelkeddel!

P.:	Urunk, mindenható Atyánk, örök Isten, te vagy a soha ki nem alvó fény, minden tûz lángra lobbantója. Áldd meg + ezt a tüzet és adj nekünk erôt, hogy a sötétség elmúltával tiszta szívvel jöjjünk hozzád, az Örök Fényhez. A mi Urunk, Jézus Krisztus, a te Fiad által, aki veled él és uralkodik a Szentlélekkel egységben, Isten, mindörökkön örökké.

M.:	Amen.

Ének[*]

Meggyújtják a tüzet,

aj, ha elaluszik!

Jézus szeme rajtam,

A lángomban bízik.

Rakd meg, Uram, rakd meg

Lángoló tüzemet,

Hadd melegítse meg

A dermedt lelkeket.

____________________

* Dallam: Megrakják a tüzet (CSD 146. old.)


A negyvenes években Bárdos Lajos és munkatársa, dr. Mathia Károly megtalálta a veretes szöveg ôsi dallamát. Ekkor Sík Sándor, a kiváló mûfordító, némileg módosította a magyar változat szövegét. Ezt a mûvészi szöveget és a himnuszhoz méltó eredeti dallamot adjuk közre, melyet már a negyvenes években számos cserkészcsapat énekelt. Táborban, reggeli zászlófelvonáskor ezt az ôsi dallamot énekeljük, és hagyjuk el a reggeli himnuszhoz oly méltatlan németes keringô éneklését, mégha egyes csapatoknál (sôt még templomokban is) -- sajnálatos módon -- ez az értéktelen változat terjedt is el.


Dvorak: IX. (Új világ) szimfónia 2. tételére


Taizéi ének (CSD 197. old.)


Ôsi keresztény himnusz legújabbkori dallammal (CSD 30. old.)


Dallam: W. A. Mozart: Menüett a Don Giovanni c. operából. Szöveg: Vaskó Andor (CSD 46. old.)


Dallam: Megrakják a tüzet (CSD 146. old.)


A Pázmány Péter Elektronikus Könyvtár bemutatása
A Pázmány Péter Elektronikus Könyvtár

	Isten hozta a Pázmány Péter Elektronikus Könyvtárban, a magyarnyelvû keresztény irodalom tárházában! A Könyvtár önkéntesek munkájával mindenki számára elektronikus formában terjeszti Isten Igéjét. A Könyvtár bemutatása


A Pázmány Péter Elektronikus Könyvtár bemutatása

Célkitûzés

Állomány

Irányítás, központ

A Könyvtár használata, a könyvek formája

A Könyvtárban található file-ok neve

A file-ok felhasználási módjai

Hogyan lehet a könyvekhez hozzájutni?

A Könyvtár használatának jogi kérdései

Hogyan lehet a Könyvtár gyarapodásához hozzájárulni?

Megkötések a szöveg formájára

Érdeklôdés/Javaslat

Minôség -- állandó javítás

A könyvtár mottója

Célkitûzés

A Pázmány Péter Elektronikus Könyvtár (PPEK) célja az, hogy mindenki számára hozzáférhetôvé tegye a teljes magyarnyelvû katolikus egyházi, lelki irodalmat elektronikus formában. A lelkipásztori munka támogatása mellett elôsegíti az egyházi kutatómunkát, könyvnyomtatást és az írott, magyar keresztény értékek bemutatását, megôrzését, terjesztését. A könyvállomány mindenki számára ingyenesen rendelkezésre áll az Internet hálózaton keresztül. Egyházi intézményeknek és személyeknek postán is elküldjük a kért anyagot.

Állomány

Minden szabadon másolható, szerzôi jogvédelem alá nem esô egyházi és vallási vonatkozású kiadvány része lehet a Könyvtárnak: a Szentírás (többféle fordításban), imakönyvek, énekeskönyvek, kódexek, pápai dokumentumok, katekizmusok, liturgikus könyvek, teológiai munkák, szentbeszéd-gyûjtemények, keresztutak, lelkigyakorlatok, himnuszok, imádságok, litániák, istenes versek és elbeszélések, szertartás-könyvek, lexikonok, stb.

Irányítás, központ

Központ:	St. Stephen's Magyar R.C. Church
	223 Third St., Passaic, NJ 07055, USA
	(Az Egyesült Államok New Jersey államában levô Szent István Magyar Római Katolikus egyházközség)
Levelezés:	Felsôvályi Ákos
	322 Sylvan Road
	Bloomfield, NJ, 07003, USA
	Tel: (201)338-4736
	Fax: (201)778-4263
	e-mail: felsoval@email.njin.net
A Könyvtár használata, a könyvek formája

Ebben az elektronikus könyvtárban nincs olvasóterem, hanem a szükséges könyveket ki kell venni (vagyis ,,letölteni''). Letöltés után mindenki a saját számítógépén olvashatja, ill. használhatja fel a szöveget. A hálózaton keresztül böngészni, ill. olvasni drága és lassú. A saját személyi számítógép használata a leggyorsabb és legolcsóbb, a könyv pedig az olvasó birtokában marad. Azoknak, akik nem rendelkeznek Internet-kapcsolattal, postán elküldjük a kért könyveket. Ebbôl a könyvtárból ügy kölcsönözhetünk, hogy nem kell (és nem is lehet) a kikölcsönzött könyveket visszaadni!

	A Könyvtár a kiadványokat kétféle alakban adja közre:
1.	formálatlan szövegként, ami a további feldolgozást (könyvnyomtatás, kutatómunka) teszi lehetôvé szakemberek számára és
2.	a Windows operációs rendszer Súgó (,,Help'') programjának keretében, ami a könnyû olvasást és felhasználást teszi lehetôvé mindenki számára (a szövegek -- külön begépelés nélkül -- egy gombnyomással egy szövegszerkesztô programba vihetôk át, ahol azután szabadon alakíthatók).
A Könyvtárban található file-ok neve

Minden kiadvány négyféle file formában található meg a Könyvtárban: text file (formálatlan változat), help file (,,Súgó'' formátum), sûrített text file és sûrített help file. Ezenkívül minden help file-hoz tartozik egy ikon file.

Minden file nevének (file name) a két utolsó karaktere a verziószám (01 az elsô változaté, 02 a másodiké, stb). A file nevének kiterjesztése (file extension) mutatja a file típusát:

	txt:	text file,
	zpt:	sûrített text file,
	hlp:	help file,
	zph:	sûrített help file és
	ico:	a Help file-hoz tartozó icon file.

Például a Vasárnapi Kalauz címû könyv elsô változatának (,,01'') négy formája: VASKAL01.TXT, VASKAL01.HLP, VASKAL01.ZPT, VASKAL01.ZPH; az ikon file pedig: VASKAL01.ICO.

A sûrítést a legelterjedtebb sûrítô programmal, a PKZIP/PKUNZIP 2.04 DOS változatával végezzük. A sûrítés nagymértékben csökkenti a file nagyságát, így a letöltés/továbbítás sokkal gyorsabb, olcsóbb. A file-t használat elôtt a PKUNZIP program segítségével kell visszaállítani eredeti formájába. (Például a  "PKUNZIP  VASKAL01.ZPH" utasítás visszaállítja az VASKAL01.HLP file-t.)

A file-ok felhasználási módjai

Mivel minden mûvet kétféle formában ad közre a Könyvtár, a következô kétféle felhasználási mód lehetséges.

1. A text file felhasználása

Ez a file formálatlanul tartalmazza az anyagot. A felhasználó betöltheti egy szövegszerkesztô programba, és ott saját ízlése, szükséglete szerint formálhatja. Például ha az anyagot ki akarjuk nyomtatni könyv alakban (feltéve, hogy az szabadon publikálható), akkor ebbôl a text file-ból könnyen  elô tudjuk állítani a nyomdakész változatot.

Vigyázat! A text file minden sora sorvég-karakterrel végzôdik, ezeket elôbb el kell távolítanunk, és csak utána szabad a formálást elkezdenünk.

A szövegben a kezdô idézôjelet két egymást követô vesszô, a felsô idôzôjelet két egymást követô aposztrófa és a gondolatjelet két egymást követô elválasztójel képezi (lásd a szöveg formájára vonatkozó megkötéseket késôbb).

Az egyes fejezeteket csupa egyenlôségjelbôl álló sorok választják el egymástól. A file eleje ezt az ismertetést tartalmazza a Könyvtárról.

Ezt a text file-t felhasználhatjuk szövegelemzésre is, amihez természetesen szükségünk van valamilyen elemzô programra.

2. A,,súgó'' file felhasználása

Ez a file formátum igen egyszerû olvasást, felhasználást tesz lehetôvé a Windows operációs rendszerben megszokott ,,súgó'' programok formájában. (Az ajánlott képernyô felbontás VGA.)

Az elektronikus könyv legnagyobb elônye az, hogy a szöveg elektronikus formában áll az olvasó rendelkezésére. A ,,Másol'' gombbal a teljes fejezet átvihetô a vágóasztalra [Notepad]) és onnan a szokásos módon: ,,Szerkesztés'' és ,,Másol'' [Edit és Paste] paranccsal bármilyen Windows szövegszerkesztôbe. Ugyanezt érjük el a Ctrl+Ins gombok együttes lenyomásával is. Ha nem akarjuk a teljes szöveget átvinni, akkor használjuk a ,,Szerkesztés'' [Edit] majd a ,,Másol'' [Copy] utasítást a program menüjérôl, minek következtében a fejezet teljes szövege megjelenik egy Másolás párbeszéd-panelban. A kijelölt szövegrészt a ,,Másol'' utasítás a vágóasztalra [Notepad] viszi, és onnan az elôbbiek szerint folytathatjuk a munkát.

A programból közvetlenül is nyomtathatunk fejezetenként a ,,File'' és ,,Nyomtat'' [Print] utasítással. A nyomtatott szöveg formája kissé eltérhet a képernyôn láthatótól. A nyomtatott szöveg betûtípusa ,,Arial'', betûmérete 10 pontos. Ha más formátumra, betûtípusra vagy -nagyságra van szükségünk, akkor vigyük elôbb a szöveget a szövegszerkesztô programunkba, ott állítsuk be a kívánt formátumot, és utána nyomtassunk.

	Ahhoz, hogy a ,,súgó'' file-t használni tudjuk, a következôket kell tennünk (a ,,Vasárnapi kalauz'' címû könyvvel mutatjuk be a lépéseket).
1.	A Pázmány Péter Elektronikus Könyvtárból töltsük le a VASKAL01.HLP és a VASKAL01.ICO file-okat a saját gépünk ,,C:\PAZMANY'' nevû alkönyvtárába. (A VASKAL01.HLP helyett letölthetjük a sokkal kisebb VASKAL01.ZPH file-t is, de akkor letöltés után ki kell bontanunk a "PKUNZIP VASKAL01" utasítással.)
2.	Készítsünk egy programindító ikont. A Programkezelôben kattintsunk elôször a ,,Pázmány Péter E-Könyvtár'' nevû programcsoportra. (Ha az még nincs felállítva, akkor hajtsuk végre a fejezet végén leírt ide vonatkozó utasításokat.) Ezután válasszuk a ,,File'', ,,Új'' és ,,Program'' utasításokat a menürôl. A párbeszed-panelban a következôket gépeljük be:
	Megnevezés:	Vasárnapi Kalauz
	Parancssor:	WINHELP C:\PAZMANY\VASKAL01.HLP
	Munkakönyvtár:	C:\PAZMANY
	Ezután kattintsunk az ,,Ikon'' nevû utasításra, és adjuk meg a C:\PAZMANY\VASKAL01.ICO file-t.

Ha ezután rákattintunk az így felállított ikonra, a program elindul, és olvashatjuk a könyvet.

A ,,Pázmány Péter E-Könyvtár'' nevû programcsoport felállítása:

A Programkezelô menüjérôl válasszuk a ,,File'', ,,Új'' és ,,Programcsoport'' utasítást. A párbeszéd-panelban a következôt gépeljük be:

	Megnevezés:	Pázmány Péter E-Könyvtár
Ezután zárjuk be a párbeszéd-panelt.

Hogyan lehet a könyvekhez hozzájutni?

A könyveket bárki elektronikus úton letöltheti a Könyvtárból (lásd a Könyvtár Internet címét) vagy postán megrendelheti (lásd a postai címet). Egyházi intézményeknek és személyeknek ingyen küldjük el a könyveket, mások a rendeléssel együtt 3 dollárt vagy annak megfelelô pénzösszeget küldjenek a lemez- és postaköltség megtérítésére.

A Könyvtár használatának jogi kérdései

Az általános elvek a következôk:

1.	A Könyvtár mindenkinek rendelkezésére áll személyes vagy tudományos használatra. Ha a Könyvtár anyagát publikációban használják fel, akkor kérjük az alábbi hivatkozás használatát:

,,A szöveg eredete a Pázmány Péter Elektronikus Könyvtár -- a magyarnyelvû keresztény irodalom tárháza.''

2.	Egyházi intézmények és személyek kereskedelmi célokra is ingyenesen használhatják a Könyvtár anyagát, csak azt kérjük, hogy a kiadványuk elején helyezzék el az elôbbi utalást. A Könyvtár fenntartja magának azt a jogot, hogy eldöntse: ki és mi minôsül egyházi személynek, ill. intézménynek. Kérjük, keresse meg ez ügyben a Könyvtárat.

3.	Ha a Könyvtár kiadványait nem egyházi intézmény vagy személy kereskedelmi célokra használja fel, akkor az elôbbi utalás feltüntetésén kívül még kérjük a haszon 20%-át a Könyvtár számára átengedni. A befolyt összeget teljes egészében a Könyvtár céljaira használjuk föl.

Elôfordulhat, hogy ezek az elvek bizonyos könyvekre nem vonatkoznak, mert a szerzôi jog nem a Könyvtáré. Az ilyen könyv része az állománynak, lehet olvasni, lelkipásztori munkára felhasználni, de kinyomtatása, -- bármilyan formában --, tilos. Az ilyen jellegû korlátozások minden könyvben külön szerepelnek. (Lásd a könyvek elektronikus változatáról szóló fejezetet!)

Hogyan lehet a Könyvtár gyarapodásához hozzájárulni?

Minden pénzügyi támogatást hálásan köszönünk, és a központi címre kérjük továbbítani. Az anyagi támogatásnál is fontosabb azonban az az önkéntes munka, amellyel állományunkat gyarapíthatjuk.

 Kérünk mindenkit, akinek a magyar katolikus egyház sorsa és az egyetemes magyar kultúra ügye fontos, hogy lehetôségeinek megfelelôen támogassa a Könyvtár munkáját. A munka egyszerû, bárki, -- aki már használt szövegszerkesztô programot --, részt vehet benne.

Hogyan lehet az állomány gyarapításában részt venni?

A munka egyszerûen egy-egy könyv szövegének számítógépbe való bevitelét jelenti. Elôször optikai beolvasással (szkennolással), automatikus úton, egy nyers szöveget készítünk, amit aztán az önkénteseknek ki kell javítaniuk. A munka lépései így a következôk:

1.	Ellenôrizzük, hogy a kiválasztott könyv szabadon másolható-e (nem esik-e szerzôi jogvédelem alá), vagy meg lehet-e kapni a Könyvtár számára a másolás jogát. Ez ügyben vegyük fel a kapcsolatot a Központtal.
2.	Ellenôrizzük, hogy a könyvet még nem kezdte-e el senki begépelni. Ez ügyben is vegyük fel a kapcsolatot a Központtal. A Könyvtár állandóan tájékoztat a begépelés alatt álló munkákról.
3.	A könyvet küldjük el a Központnak, ahol optikai beolvasással elkészítik a nyers szöveget.
4.	A Központ visszaküldi a nyers szöveget egy számítógépes lemezen a könyvvel együtt. A nyers szöveget tetszôleges szövegszerkesztô-formában lehet kérni. Ha az eredeti kiadvány nem alkalmas optikai beolvasásra (rossz minôség, régies betûtípusok stb. miatt), akkor az önkéntesnek kell a nyers szöveget is begépelnie.
5.	Végezzük el a nyers szöveg ellenôrzését és javítását. Ez a munka legidôigényesebb része, és ettôl függ a végleges szöveg helyessége! Kövessük a szöveg formájára vonatkozó megállapodásokat (lásd a következô részt).
6.	A kész szöveget küldjük vissza lemezen a Központnak.
7.	A Könyvtár ezután elkészíti a kívánt file-formákat és a könyvet behelyezi a Könyvtár állományába.
Megkötések a szöveg formájára

Mivel mindenki számára hozzáférhetô módon kell a szövegeket tárolnunk, egyszerûségre törekszünk. Általános szabály az, hogy semmilyen tipográfiai karaktert vagy kódot nem használunk, csak a billentyûzetrôl bevihetô karakterek szerepelhetnek a szövegben. A szöveg készítésekor kérjük a következô megállapodásokat betartani:

1.	Margó: 1 hüvelyk (2.54 cm) bal- és jobboldalt.
2.	Betûtípus: Arial, 10 pontos.
3.	Alsó idézôjel: két vesszô szóköz nélkül,
	felsô idézôjel: két aposztrófa szóköz nélkül,
	gondolatjel: két elválasztójel szóköz nélkül,
	idézôjel idézôjelen belül: aposztrófa (alsó és felsô idézôjelként egyaránt).
4.	Tabulátor karakter megengedett (a tabulátorokat fél hüvelyk, azaz 1.27 cm távolságra kell  egymástól beállítani).
5.	Semmilyan más formálási kód nem megengedett.
6.	Lábjegyzet helyett szögletes zárójelbe kerüljenek a hivatkozások száma (pl. [1]), és a hozzátartozó magyarázatok a file legvégén egymás után, mindegyik új sorban kezdve.
Érdeklôdés/Javaslat

A már meglevô állományról, a készülôfélben levô könyvekrôl, az önkéntes munka lehetôségeirôl és a Könyvtár legújabb híreirôl a következô címeken lehet tájékoztatót kapni:

1. levél:	St. Stephen's Magyar R.C. Church
	223 Third St., Passaic, NJ 07055-7894, USA

2. elektronikus posta (e-mail): felsoval@email.njin.net

3. elektronikus hálózat (World Wide Web): http://www.piar.hu/pazmany

Minôség -- állandó javítás

A Könyvtár állományának minôségét állandóan javítjuk, újabb és újabb változatokat bocsátunk közre (a file nevének utolsó két karaktere a változat számát jelenti). Kérjük ezért a Könyvtár minden tagját, olvasóját, hogy jelentsen minden felfedezett szöveghibát. A levélben (postai vagy elektronikus levélben egyaránt), közöljük az új, javított sort az ôt megelôzô és követô sorral együtt. Így a szövegkörnyezetben elhelyezve, könnyû lesz a hibát megtalálni és javítani. Miután a file új változata (új verziószámmal) felkerült a Könyvtárba, a régit töröljük.

Kérjük, a könyvekkel és a Könyvtár munkájával kapcsolatos észrevételeit, javaslatait, kritikáját közölje velünk! Segítségét hálásan köszönjük.

A könyvtár mottója egy szentírási idézet

Ha ugyanis az evangéliumot hirdetem, nincs mivel dicsekednem, hiszen ez a kötelességem. Jaj nekem, ha nem hirdetem az evangéliumot! Ha önszántamból teszem, jutalmam lesz, ha nem önszántamból, csak megbízott hivatalnok vagyok. (1Kor 16-17)